
Kindzimanyana xa 1: Tshengwe ri _endliwa hi ku navela ku va ni VANA. 


l. Mhaka le'yikulu le'yi languteriwaka hi wanuna lcko a teka 
nsati kumbe vavasati hi leswaku va ta nwi velekela swihlangi le'swi 
nga ta andzisa rizaka ni ku twakarisa vito ra yena loko a ta va a 
file. Na swona Joko vana ni vatukulu va munhu loyi va ri karhi 
va humesa swakudya swa tinxaka-nxaka le'swi humaka e masinwini, 
swikwembu swi tsaka ngopfu. (swakudya leswi swi humesiwa loko ku 
phahliwa timhamba). 

2. Swa humelela leswaku munhu a kuma vana va xisati ntsena. 
Lesw1i swi vuriwa khombo, hikuva loko munhu loyi a tshuka a file a 
nga ri na nwana wa xinuna, na rona vito ra yena ri ta va ri file, 
a nga ka a nga ha twakali; kutani sweswo a swi rhandzeki, 

3. Loko munhu a vona leswaku wo va ni vana va xisati ntsena, 
loko & ri ni xuma a nga teka wunwana ensati swi ri leswaku kumbe 
xana yena a nga ta ta nwi velekela nwana wa xinuna; kasi loko a 
nga swi koti ku kuma wunwana wansati hi ku pfumaleka ka KUMA, wa 


swí kota ku ringeta swinwana. 


Ku hundzula mbeleko. 

l. Loko munhu a teka wansati kutani a veleka vana va xisati 
ntsena, a nga lava n'anga le'yi kotaka ku hundzula mbeleko leswaku 
a kuma vafana, 
(a) Hundzani Tsanwani a teka nhwanyana wa ka Muthembi. A tivula 
hi nhwanyana; a tlhandlameta hi nhwanyana, a kondza a ku varharhu. 
Leswi Hundzani a a lava nwana wa mufana, a lava n'anga leswaku 
yi ta ta hundzula mbeleko. Ku ya laviwa Lulamisani Hlayisi. 

Lulamisani a pfa a cerile mirhi ya yəna, a yi bohile swikatsa 
swimbirhi. A fika a yi nyika Hundzani, a ku: Mirhi hi leyi. U ta 
yi sweka hi zimbitana; loko yi dzowile, u ta tihava hi tlhari, u 
veka chenhla ka sweko, u rhiídza ni ku hakasa hi rona tlhari leri. 

U ri tlhoma e xikorhanweni ri lulama ni byanyi. Teka vuswa u nyika 
nsati a dya. Endlisa sweswo mixo ni madyambu nkarhi hikwawo lowu 
mi nga swinwe esangweni a ko a teka khuri. Nkarhi wunwana ni 
wunwana loko a hetile ku dya tliiela u vehela timitsu leti e ndzeni 
ka zimbitana. U nga xi hlantswi. [Loko wu ri murhi low wu 
tlhaviwa hi tihari ku fikela loko wu hetile ntirho wa wona. 

Hundzani a ya endlisa sweswo ku fikela loko nsati wa yena a 
teka khuri. Loko a ri undiile khuri leri, kute loko a vuya, 
hiloko kunene a vuya hi mufana. 

(b) Lushothi Mathebula a teka nsati wa yena Khanyisa a veleka 
na yena vana va Kisati va ko va fika ka ntlhanu na wunwe. Hi loko 
va twelela n'anga le'yi swi kotaka ku hundzula mbeleko, Va ya 
kombela n'anga yoleyo leswaku yi nwi ringeta. 

Loko yi fika n'anga (Muntungwa Gudlhubeza) yi nyika nuna wa 
Khanyisa mirhi, yi ku: Mirhi hi leyi Mathebula, u yi tirhisa 
hilaha ndzi nga ta ku lerisa ha kona; u nga thuki u hambanyisa. 
Sweka hi ximbitana. Loko u vona leswaku wu vupfile tihava hi 
risungunu, u wu tsavula. Sweka vuswa u rhidza hi rona risungunu 
leri u nyika nsati wa wena a dya mixo ni madyambu, a sungula hi 
vuswa lebyi a nga si dya nchumu. A a wu dye masiku mambirhi mi nga 
si ya swinwe esangweni. Mi əendlisa sweswo siku rinwana ni rinwana 
ku ko a teka khuri. 

Va endlile hi ku lerisa ka n'anga, va nga hambanyisi ni 
switsanana; kunene kute loko a ku wa vuya Khanyisa o vuya hi mufana. 
Ku tsaka ku va Jo'kukulu ngopfu e mutini hikuva a va nga kholwi 
leswaku Khanyisa a nga ha kuma nwana wa mufana., Endzhaku ka yena 
a tlhela a tlhandlameta hi mufana na kambe. 

l. Hi tlhelo ra ku phahla timhamba, hambi leswi ku nga na 
kokwana loyi a fanelaka ku phahla, kumbe nwini wa muti, siku 
rinwana tinhlolo ti komba onwana kwala xikarhi ka va ka ndyangu 
leswaku a va yena loyi a phahlaka. Kokwana loyi a phahlaka i 
makwavo wa mana wa vanhu. Handle ka loko tinhlolc ti lo kombisa 


xisweswo ku phahia nwini wa muti. 

l. Wansati loko a veleka evana a va fanelanga ku va vafana 
ntsena kumbe vanhwanyana ntsena, kambe loko vanhwanyana va tele, 
kambe ku ri ni vafana e xikarhi ka vona, mhaka yoleyo yi tsakisa 
ngopfu. Hi leswaku vafana lava va ta teka hi xuma xa vana va yena, 
loko zi swi kota ku salela vafana Java, Hambi leswi swi nga 
tsakisiki ku veleka vafana ntsena, kambe hi tlhelo rinwana munhu 
u aka muti loko a rhendzeriwile hi majaha matlhelo hikwawo. 

2. Loko vana va ri vanhwanyana ntsena na kona tihomu ti ta 
tala ngopfu ti pfumala vadyi (hi leswaku la'va nga ta ti dya ku 
nga ku teka ha tona vasati). Hambi leswi swi endlekaka ku teka 
vasati hí tona; a swi fani ni loko munhu a ri na vona vafana. 
Vasati la'va nga ta laveriwa mbowo, ri to va vito ntsena ra leswaku 
i vana va ilani hikuva vana xi nga xuma, kasi hi ntiyiso a hi ngati 
ya yena munhu loyi. 

3. Na swona wansati loko o veleka nwana wunwe wa mufana ku 
va makumu, swa soleka ngopfu; munhu u veleka nwana wunwe wo nge i 
tuva, ha kanyingi ri ngo tlhotlhorha vondlo rinwe. 

4. Swa tsakisa ku tivula hi nhwanyana. Xikanwe loko va ku; 
Nwana wa kona i wa yini? I wanhwanyana. Nkulungwana-hi-dzonga, 
tihomu ta hina ti vuyile. 

5. Nhlayo ya vana va nsati wunwe loko va ta ku wansati u 
velekile, va fanela ku va khume. Loko swi tlula khume hi loko 
wansati a felwa ngopfu; kambe loyi va hanyaka hikwavo va tala ku 
fika e ka khume, yoloye u velekile, swa nkhenseka; xa kona va 
fanela ku nyikiwa nkarhi swinene wa ku anwa mafi ya mana wa vona. 
Ku biha la'vo hlomulela, ku nga ku anwa tinwhetinyana, a tshikisiwa. 
Nwana u anwa malembe mambirhi kumbe marharhu, a tshika hi yexe. 

6. Wansati loyi a nge loko a fa a siya nwana wunwe wa 
wanhwanyana wa nkhenseka hikuva xuma lexi a nga lovoriwa hi xona 
xi tlherile. [Loko kona a fa a ri ni majaha marharhu ni tlhanu wa 
tintombhi, yoloye u nkhenseka ngopfu-ngopfu. Loyi wo rhanga 
nhwanyana xuma xa yena xi ta tekiwa hi mukhalabye tata wa vona; 


wunwana ni wunwana nhwanyana xuma xa yena xi ta lovota makwavo, ku 

sala xa wunwe. Xona zi nga lovota hosi ya vona loko tata wa vona 
a nga ha lavi ku teka. 

7. Wansati loyi a faka a siya nwana loyi a fanelaka ku 
kurisiwa, loko swi vonakile leswaku nuna wa yena i munhu loyi a 
khomaka ndyangu swinene, a nga ha nyikiwa nhlantswa yi ya anwisa 
ni ku kurisa nwana kumbe vana volavo. Kambe u ta lovola. 

Swikombiso 1. Gavaza nkata X...a a velekile vana va ntihanu 
na vambirhi va xinuna ni wunwe wa xisati. Nkosikazi leyi yi akele 
nuna wa yona emuti, Tata wa vona u va tekisile vasati, na vona va 
ri karhi va tipfuna; hikwavo ka vona va swi kotile ku va ni 
mindyangu. Kwalaho muti wa tata wa vona wu kula, wu va muti 
lo'wukulu ngopfu. Gavaza a nkhensiwa ni ku dzunisiwa ngopfu leswi 
a nga akela nuna wa yena emuti. 

2. Nhlazini Kitihelana a teka Mbilanyana nhwanyana wa ka 
Nhlongo. Mbilanyana a fika a tivula hi nhwanyana. A yisa mahlweni 
hi vanhwanyana ku ko a heta vundzeni a nga kumanga mufana ni wunwe. 
Kwalaho vito ra Nhlazini Xitlhelana ri timeka laha misaveni, Leswi 
hi swona le'swi nga lavekiki, swi nga rhandzekiki, swi vuriwaka 
khombo . 

Nhlaziní u ringetile ku teka wunwana wansati leswaku kumbe ku 
ta va ni yinwana nxangu, kambe na yena loyi wunwana a nga kumanga 
nwana wa mufana. Vito ra yena ri timekele makumu. 

8. Swa humelela leswaku wansati a tshuka a yima ku veleka 
kasi wa ha ri nkarhi wa yena wa ku veleka. Kwalaho nyoka yo tshuka 
yi Janwile kutani a titshamela. Va nga ha ringeta hi mirhi leswaku 
nyoka yi kota ku amukela. Nkarhi wunwana swa endleka leswaku 
mbelekc yi tlhela yi pfuleka; kasi siku rinwana a ya ha pfumeri, 
swo herisa xisweswo. 

9. Loko loyi wansati a vona leswaku u kandzile vukati byinene, 
(hi leswaku u tshamisekile) a vona leswaku xuma xa nuna xa lova 
leswi yena a nga ha swi kotiki ku nwi velekela swihlangi, wa swi 
kota ku tsundzuxa nuna leswaku a ya lava nhlantswa. Loko va 


twanana ni nuna leswaku a nga ya nwi lavela makwavo wo karhi e 

rhuma ku ya vika emhaka e ka vatswari, 

10. Wansati loko a suka a ya ə ka rikwavo ku ya lava 
nhlantswa, u famba a bobile dzovo e xisutini, ro ya veleka ha rona. 
Hambi leswi ku nga ekaya ka yena, e ka vatswari va g yena a nga 
swi koti ku fika a va byela mhaka leyi. Fanelo hi leswaku a fika 
a vika hi NTSUMI. U to na fika o kuma wansati wunwana a nwi rhuma. 

11. Ntsumi loko a yi kumile u ta ku ka yona: Leswi mi ndzi 
vonaka namuntiha ndzi tile laha kaya, a ndzi lo ta pfuxela, ndzi 
tile hi mhaka; ndzi lava leswaku mi ya ndzi fikisela yona e ka 
vatswari va mina. Ndzi tile eku ta lava nhlantswa. Ndzi landzile 
Hlonipha. 

12. Kunene entsumi yi ta ya e ka vatswari va loyi wansati 
yi ya vula leswi swi vuriwaka hi nwana wa vona., NTSUMI:; "Leswi 
mi vonaka Makhawukana namuntlha, u ri a nga lo ta ku ta pfuxela 
tanihi masiku, u tile hi mhaka. Hi leswaku u landzile Hlonipha a 
ya va nhlantswa ya yena. 

Loko ntsumi yi fambile va ta sala va vulavula, va hlengeleta 
va ndyangu va va komba mhaka leyi. U ta tlhela a yi komba kambe 
yena hi yexe e ka vandyangu loko va hlengeletene. Loko va swi 
twile, va ta vutisa Hlonipha loko a twanana na yona mhaka yoleyo. 
Loko a nkhensa Hlonipha, Makhawukana u to tihelela e ndzhaku a ya 
komba nuna timhaka leti a nga ti kuma. Kutani va to ba homu ya 
vuhlantswa yi ya: ndzhaku va lovola, va hlomisa. 

Kindzimanyana xa 23 
Vukujukumba bya nsati byi endliwa hi leswi a tekisiweke xiswona. 
°- 1. Kuni ku hambana e zikarhi ka tinxaka ta vantima hi tlhelo 





ra ku landzelelana ka vavasati loko va tekiwile hi munhu. VANGONI: 
Nsati wa yena lo'nkulu hi yena loyi a nwi humesaka e lawini; kasi 
loko a ri hosi, va ri ií nsati wa lawu, a hi yena hosi ya muti; loyi 
a nga ta veleka hosi hi loyi a nga ta tekiwa hi KUMA xa tiko. 





Nwana wa yena loyi wo rhanga na yena a hi yena a nga ta va hosi, 
loyi u vuriwa KHOHLA (hi leswaku ximatsi) wa kohleka ku fuma, 
Hikokwalaho ndzisana ya yena hi yena loyi a fanelaka ku fuma. 

swinene leswaku i nwini wa muti loko a ha ri swakwe laha mutini. 


Loko nuna wa yena a teka wunwana wansati kwalomu vanhwini va 

tinxaka timbe, a swi hundzuri nchumu e vutshanwini bya yena. Kasi 


loko o ya teka e ka vakokya wa yena, vukulu byi ta va byi nwi 





helele, byi tlulela e ka loyi a kumaka e rizakeni ra ka yena. 

3. Na yona hosi ya Musuthu loko a nga si ya teka e ka vakokwa 
wa yena swa tiviwa leswaku a nga si lava ku veleka hosi. Loko a 
ngo tshamisa akondza a fa a nga si ya teka e ka vakokwa wa yena, 
swi ta laveka leswaku ku ya tekiwa wansati loyi a fanelaka kwale 
ka yakokwa wa mufi a ta nyikiwa ndzisana ya hosi loko yi ri kona 
leswaku va ta veleka hosi. Nwana loyi a hi wa yena loyi a nwi 
velekaka, kambe i nwana wa mufi. Hi leswaku u pfuxela makwavo e 
rikaka. (Yindlu ya vuhosi). 

(a) Xíkombiso: Hosi ya Bakgaga va ka Mphahlele loko a fa a 
a a nga si teka nsati loyi a fanelaka ku ta veleka hosi. Makwavo 
(ndzisana ya yena) Matime a sala a hlomisa loyi a fanelaka ku 
veleka hosi. Masuku ku velekiwa hosi Phatuli. Hosi leyi yi fumile 
mikarhi le'yo leha e tikweni ra ka Wrhahlele. 

(b) W........Hosi ya va-Thabine va ka Mogoboya u file a ri na 
vana va xinuna e ka vasati va yena, kambe a a nga si hlomisa nsati 
wa le ka yakokwa wa yena loyi a nga yena ku tiviwaka leswaku hi 
yena loyi a fanelaka ku vejeka hosi. Vana va W... va ringeta ku 
vanga vuhosi, kutani leswi a yi ri mikarhi ya xilungu Hulumente u 
rhambile tihosi ta Vasuthu ti ta hlengeletana kona ka kamba mhaka 
leyi hi nawu wa xi-Suthu. Ku kumeka Jeswaku ndzisana ya hosi (a 
nga Muri) yi fanele ku nghena e ndiwini ya nsati loyi wa le ka 
vakokwa wa yena leswaku a nwi velekisa vana. Hi kona ku nga ta 


huma hosi., Hi loko itato ndzisana ya hosi a nghena endiwini yoleyo 





leswaku a velekela makwavo nwana loyi a nga ta fuma va-Thabine. 


Marito ya hosi ya ka Maake (Sereke). 
B. Sepeke a a ri hosi ya Bakgaga va ka Maake., Siku rinwana 


a vulavula ni hosi ya ka Nkuna Mohlaba a ku; Nawu wa xi-Tsonga wu 

yena nwini wa muti (nkosikazi), kasi hi xa ka hina, xi-Suthu, 
ensati wa mina loyi a nga ndzi humesa e lawini, hambi ndzo nwi 
rhandzisa ku yini, a nga swi koti ku veleka hosi. Ndzi boheka 
leswaku ndzi ya e ka vakokwana ndzi ya teka kona nsati loyi a nga 
ta veleka hosi. Kwalaho ma hi tlula va-Tsonga. 

A. Hi xi-Tsonga nwini wa muti hi loyi a humesaka wanuna e 
lawini. Hambi munhu a nga teka tshengwe a swi hundzuli nchumu xa 
ndhawu ya wansati laha mutini., Loko munhu a lovotiwile xuma hi 
tata wa yena, swinene, wa hanyəlwa. Loko munhu a tekile wansati 
hi xuma xa ntamu wa yena, na swona swa ha fana. Hambi a lo lovota 
hi mana wa yena (vasati la'va kotaka ku kuma xuma hi mitirho ya 
nyuku wa vona) na xona xuma xa ha ri xinwe, a xi swi koti ku 
hundzula vutshamo bya wansati. Loyi a nga humesa munhu e lawini, 
hi yena nsati lo'nkulu, hi yena loyi a nga ta veleka mudyandzhaka. 

B. Xivandla kumbe ndhawu ya wansati laha ku tekiweni a yi 
vuli leswaku u ni matimba ya ku lerisa vanwana vavasati laha mutini; 
hi tlhelo rherho vavasati lava va ringana, hikuva hikwavo va vuya 
laha mutini hi xuma, kambe ntirho lo'wukulu wa nongoloko lowu, swi 
endleriwa hala tihelo ra ndzhaka, Hambi leswi xuma xa yindiu 
yinwana ni yinwana xi fanelaka ku tirhela yindiu yoleyo ntsena loko 
nwini wa muti a Jo fa, nwana wa yena wa xinuna, wa xinuna Jo'nkulu, 
wa yindlu le'yikulu, hi yena loyi a nga ta lawula swa muti low, 
hikuva u le matshanwini ya tata wa yena loyi a nga fa. Nsati 
lo'nkuluųu ku vuriwa loyi a nga ta veleka mudyandzhaka; kasi nsati 
Jo-ntsongo swi vula vasati hikwavo la'va landzaka loyi wo rhanga. 

B. Swi kombiwile Jeswaku munhu a nga ya teka wansati e ka 
vakokwa wa yena (vana va makwavo wa mana wa yena wa xinuna) kambe 
vanhu lava i vasati va tata wa yena. Mhaka leyi ya endleka; ku 
nga ri leswaku 1 fanelo. Mhaka le'yo tano yo lunghisiwa laha 
ndyangu, masuku vana lava va dyisiwa zivindzi. Ku dya zivindzi 
1 ku dlaya kumbe ku tsema vuxaka. 

Maka leyi yi komba Jeswaku ku ya teka e ka vakokwana a hi 


zi-Tsonga. Swi vonaka leswaku wo nge swi huma eku hlanganeni ka 

vona ni tinxaka-nxaka ta vanhu. Kutani hi ku vona leswaku a swi 
endleki, swa yila, swi endleriwe nawu wa ku-dya-xivindzi, leswaku 
ku yila ku nga ha vi kona. Kutani swa twala leswaku leswi loyi 
wansati a nga ngati yinwe ni va muti lowu, loko a fika, hambi a 
kuma vanwana va rhangile u ta fika yena a va nwini wa muti. 

Xuma xo lovotiwa hi (1) Tatana kumbe xo lovotiwa hi (2) Manana, 
kumbe xo lovotiwa hi (3) ku titirhela kumbe xuma xa (4) ndzhaka, 
hikwaswo leswi a swi hlayi nchumu, a ku na xuma le'xikulu xo tlula 
xinwana; kasi ku landzelelana ka ku tekiwa ka vona hi yona yi nga 
mhaka le'yikulu ngonfu. 

Swi kombiwile leswku nsati lo'wo rhanga loyi a tekiwaka hi 


hosi hi yena loyi a nga ta veleka hosi. I nsati wa xuma xa tiko. 





Nsati loyi loko swi humelela leswaku a nga kumi nwana kutani ku 
ya laviwa wunwana e matshanweni ya yena (nhlantswa) leswaku a ta 
nwi velekela, yona hhlantswa leyi loko a ta va a file loyi wa 
nwini wa muti, nhlantswa yi ta sala yi ri yona nwini wa muti. 
Kambe emikarhini leyi a ha hanyaka, nhlantswa leyi yi fanele ku 
nwi tiva loyi yi nhlantswelaka yena; yi fanele ku nwi fundzha. 

Na kona ka vanhu ntsena loko wunwana a tshuka a nga veleki 
kasi hi yena nsati lo'nkulu, kutani a ya lava nhlantswa leswaku yi 
ta nwi velekela vana, leswi loyi a nhlantsweriwaka a nga yena hosi 
ya muti na yona nhlatswa leyi yi fanela ku teka xitshamo xa loyi 
a nwi nhlantswəelaka loko yena a ta va a file. Kasi na swona loko 
a ha hanya swa ha fana hikuva nhlantswa leyi 1 musivi (u tshamile 
e matshanweni ya wunwana) yena hi yeye a nga na vutshamo le'byi 
nga bya yena, 

Rito le'ri nge Nawu a wu na mahlo ri tirha hi ku lulama e 
xikarhi ka vanhu loko vini va HUVO va ri ni ntiyiso; kambe loko ku 
ri hi tlhelo ra mindyangu ya tihosi nawu lo'wu va fumaka wo va wa 
vona va ri swavo, Timhaka ta ku tengisana ka vona a ti yi hubyeni 
ti ya kaneriwa hi vavanuna, kambe ti kaneriwa e ndyangu ti 
heriseriwa kona. Hosi ya ha ri ni matimba ya ku lerisa hambi e 


mahiweni ka vanhu swi vonaka swi nga fanelanga. Kambe hambi swi 

ri tano e mhakeni le'yo tano vakulukumba va HUVO va ni fanelo yo 
komba hosi timhaka loko ti nga fambi hi nawu. Vakulukumba la'vo 
tano i tinhenha. Le'swi taleke i ku languta hi mahlo vanhu va ri 
karhi va n'unun'utela lomuya matlhelo. 

(a) Xikombiso:; X.... a ari ni ntolovelo wa leswaku loko a 
holovile ni vasati a va rhumela ka rikwavo. Loko vatswari va va 
tlherisela e vukatini va va tlherisa hi homu. Mhaka yoleyo a yi 
nga sasekanga hikuva loko K.... ari karhi a endla mhaka leyi ya 
ku mukisa vasati æ e ka rikwavo loko va holovile a a swi tiva yena 
leswaku loko va va vuyisa va ta va vuyisa hi homu; kutani hi ndlela 
yoleyo a swo fana ni loko a kutsula KUMA xa yena lexi a nga lovola 
ha xona. Vanhu a va ri karhi va swi vona, kambe a ku nga ri na 
munhu loyi a kanyaka mbilu ku nwi kongoma a nwi byela mhaka leyi; 
ku n'unun'uta kona a ku ri kona. Ku n'unun'utela koloko ku ke ku 
ya fika etindleveni ta yena (X), kutani a swi vona leswaku leswi 
a swi endlaka i ku hoxa, vanhu va chava ntsena hi leswaku i hosi, 
Kunene u swi tshikile. 

(b) Xikombiso:; Mhakamuni Xikwambana a a tekile nsati wa yena 
vito ra yena va ku i Khavakhava. Nhwanyana loyi u ve ni khombo ra 
ku ka a nga khomi tinhloko. Kikwambana u hetile nkarhi wo leha a 
nga swi vuli mhaka, kambe e ku heteleleni a teka wunwana wansati, 
Nsati loyi wa vumbirhi yena a va ni nkateko, a fika a velekela 
WMhakamuni Xikwambana evana., Khavakhava, a nga yena nsati lo'nkulu, 
loko a vona mhaka leyi a suka a ya e ka rikwavo va ya nwi nyika 
nhlantswa leswaku a nga ti tekeriwa vukati hi munhu wa le tlhelo. 
Nhlantswa ya Khavakhava loko ył fika na yona yi tivula hi mufana; 
kwalaho ku hatla ku kumeka MUDY ANDZHAKA. Nsati loyi wa nhlantswa 
fanelo ya yena hi ku tiva Khavakhava, nwini wa vukati. Yena a nga 
na xivandla le'xi nga xa yena laha ndyangwini lowu, xivandla xi na 
Khavakhava, yena u tshamile hi Khavakhava. Loko Khavakhava a ta 
va a file, hi kona nsati loyi a nga ta sala a fuma swa muti low. 

A. Marito lawaya ya hosi Senthumule loko a vulavula ni hosi 
ya ka Nkuna (Mohlaba) loko a te: Vasati lava hi vungetelaka a hi 

vasati va hina, ho va ni makwanga. Nsati wa hina hi luya hi nga 
sungula hi yena hi nwi teka, i NTIYISO. Nawu wa xi-Tsonga hi 
leswaku loko munhu a tekile tshengwe, loko a fa vasati va yena 
la'vatsongo va nga ka va nga sunguri ku ba nkosi; nkosi wa fanele 
ku biwa hi nwini wa nuna, kutani vasati la'vanwana va tekela e ka 
YENA. Loko ku tshuka wunwana wa la'vatsongo a ku: Yo, u ta 
holoveriwa, va ku; Miyela, ku fanele ku rhanga nwini wa nuna a va 
yena a baka nkosi, kutani nwina vasati va le ndzhaku mi ta tekeləla 
e ka yena. Kwalaho swi endla x nawu Jo'wm tiyeka wa leswaku: Nsati 
wa munhu hi loyi a rhangaka hi yena a nwi teka; lava vanwana yo va 
makwęnga ya vanhu., Xivuriso zi rí: Nhlanpfi hi ya maenghene. 

Nsati wa hosi lo'wo rhanga tekiwa hi yena a velekaka hosi 
le'yi nga ta sala yi fuma e matshanweni ya tata wa yena; hambi va 
nga velekiwa va ri vavanuna va hlayile, a va nga fumi hikwavo, ku 
ta fuma wunwe ntsena, yena lo'wo rhanga ku velekiwa, 


TIHOSI A HI TINYELETI. 


Hosi loko yi ri ni vasati vo tala vana va vona a va tshiki ku 
vanga vuhosi; hambi va ri karhi va swi tiva leswaku a hi bya vona. 
Nkarhi wunwana swa endleka leswaku loyi vuhosi byi nga bya yena a 
ya velekiwa xindzhaku, kutani la'va nga rhanga va vanga zitshamu hi 
leswaku vona í vakulu hi ku velekiwa; kasi a swi fambisi xiswona, 
vukulu hi NaWU byi huma e ka va nwamuni. 

Hikokwalaho loko ku twakala man'inin'ini ya ku vanga vuhosi 
loko hosi ya ha hanya, vavanuna va nwi vutisa leswaku loko a ta va 


a file u lava leswaku ku ta sala wihi wa vana va yena e xitulwini 





xa yena xa vuhosi. Kwalaho u ta komba vavanuna loyi a nga yena 
loyi a nga ta sala a va hosi. Mundzuku loko ku vanga ku ta va kona 
va ta komba vavanuna leswaku loyi va nga kombiwa yena hi lo' wo 
karhi; kutani va ta lwela yena loko ku tshuka ku va ni ku lwa. 
Kikombiso: (a) Vasati va hosi Shilubana a va hlayile. Loyi 


nkulu wa vona, loyi a nga humesa ehosi elawini, loyi a nga yena a 





a languteriwile leswaku u ta veleka hosi, a nga swi kotanga ku kuma 

swihlangi. Aa nga ri mhika, kambe a a ri ni vumba. Kwalaho a 





tekeriwa NHLANTSWA. Yona yi fika yi va na wona nkateko wa ku kuma 
swihlangi. Nkarhi lowu hikwawo lowu yindlu le'yikulu yi pfumalaka 
MUDY ANDZHAKA, vana va xinuna le' tindlwini le'titsongo a va ri karhi 
va kula. Hikokwalaho ka leswi a va ri vakulu e ku yelekiweni va 

ve kona la'va nga ringeta ku vanga vuhosi lebyi; Kambe a swi 
pfunanga nchumu e ka vona hikuva hosi Shilubana u file a kombile 
loyi a nga yena a nga ta fuma e matshanweni ya yena loko yena a ta 
va a file. Leswi vavanuna a va swi tiva va kotile ku tiyisa ni ku 
lwela yena loyi a nga kombiwa hi tata wa yena loko a ha hanya. 

(a) Hosi Mohlaba kulaku yena nwini loko a ha hanya a tekisa 
nwana wa yena Shilubana II ensati, Hambi leswi nkosikazi le'yintswha 
a a ha ri ntsanana, u kombiwile tiko ra ka Nkuna, ni ku nyikiwa 
vuhosi vanhu va swi langutile. Hambi leswi nuna wa yena a nga 
fanela ku laveriwa ndzisana leswaku a ta ta nwi tirhela hikokwalaho 
ka ku ka a nga tsakanga swinene, nawu hi leswaku nwana wo rhanga 
hi yena nwini wa xítulu, u fanele ku fuma e nāzhaku ka tata wa yena. 
Kwalaho tata wa yena a nga ehleketanga swinwana loko ku nga ri ku 
veka yena leswaku a sala a fuma ematshanweni ya yena loko yena a 
ta va a fambile. 

Kindzimanyana xa 3: Nsati wo lovotiwa. 

l. Ku lovota swi vula ku ba KUMA xi nyikiwa munhu a ya teka 
nsati ha xona. Xuma lexi xi kona hi tindlela le'to tala. Nwana a 
nga lovotiwa hi tata wa yena; a nga lovotiwa hi mana wa yena; hi 
hosi ya yena; hi tata wa yena lo'ntsongo, kumbe munhu unwana wa 
rikwavo. 

2. Loko munhu a ta va a endlile fanelo ya yena laha vutomini, 
a velekile vana va xinuna o fanele ku va lovota. U fanele ku va 
tekisa vasati; loko a nga endlanga sweswo a nga yi kotanga fanelo 
ya yena. Loko nwana loyi kumbe vana lava va velekiwile ni vamakwavo 
va xisati mitsengo ya vona yi fanele ku va tekela vasati. Loko va 
nga ri na vamakwavo va xisati, swi ko swi va boha leswaku va lava 


xuma xa nyuku wa vona, lebyi i vusiwana. 

I nawu, i fanelo ya tata wa munhu ku lovota nwana wa yena, Swa boha. 

3. Vavasati va tin'anga va swi kota ku hlengeleta xuma le'xi 
kotaka ku ko xí vuyisa munhu. Vanwana 1 swirimi. Volavo va swi 
kota ku xavisa leswi ve swi byalaka swi xava mbuti, swi ko swi xava 
homu. Swi hlengeletana swi ko swi endla entsengo lo'wu kotaka ku 
vuyisa munhu emutini. Vavasati la'vo tano va swi kota ku Jovota 
vana va vona va xinuna. 

4. Kambe swi fanele ku tiviwa leswaku hi zi-Tsonga wansati i 
KUMA xa nuna wa yena, hikwaswo leswi a swi tirhaka í swa nuna wa 
yena. Yena ha swakwe a nga na nchumu, loko xuma lexi a nga xi tirha 
xi humíle xi ya teka wansati swa ha fana ni loko nwana loyi a 


lovotiwile hi rharha wa_muni. 








5. Wansati u tekiwa kwihi ni kwihi laha rirhandzu ri kombaka 
kona. Tolo (khale) timhaka ta vukati a ti lulamisiwa hi vatswari 
va munhu. A ku tekelana mindyangu le'yi tivanaka ku hanya ka yona. 
å va nga ri nchumu hi ku hlota ku teka. Manguvalawa vavanuna va 
ngo titekela wihi ni wihi loyi va hlanganaka na yena, nchumu loko 
a ri waxisati, a swa ha endli mhaka; swa va boha vetswari ku 
lunghisa vukati loko nwana a vonile nhwanyana kunwana. Bambi vona 
va nga tivani na vona vanhu lava, kumbe va nga swi twisisi, a nga 
tekeli vatswari, wo titekela, kumbe ni ku tshamisa ni vatswari a 
swi nga endleki; hikokwalaho a fanelaka ku lunghiseriwa. Vanwana 
vavanuna & va ki va vikela vatswari, vo titekela va miyela. 

6. Kuma xo lovotiwa hi makwavo wa munhu, kumbe makwavo wa 
tata wa munhu, kumbe wa rikwavo ka munhu, a xi lulamanga hikuva swo 
fana ni ku lomba; siku rinwana xi ta laveka ekaya ka xona. 
Hikokwalaho ka swona a xi tshembeki; la'va kotaka ku xi teka va xi 
tirhisa, ya xi teke va ri karhi va swi tiva leswaku va ta fanela 
ku xi tlherisa, 

7. Loko rharha wa munhu a ri ni XUMA, kambe wu nga ri ntsengo 
lo' wu ringaneke, loko a ri ni xuma yena nwini, le'xi nga xa yena, 
le'xi nga ringanaka ku tatisa ntsengo ni ku hetisa ku lovola, wa 


swi kota ku swi endla. Na swona loko jaha ri titirherile, ri 

ku pfuniwa. Tata wa yena kumbe makwavo kumbe vamakwavc va nga 
humesa swanchumu va nwi engetela a hetisa ntsengo. 

8. Xuma lexi a hi xona lexi va nga swi kotaka ku zi londza; 
va lo nwi tsutsumela loko yena nwini a ri kerhi a ringeta ku 
tilovota. Xuma le'xi nga na milandzu hi loko va ba ntsengo hikwawo 
va pfuna ha wona; xolexo i xuma le'xi tiherisiwaka. 

9. Na xona xuma lexi va nga kotaka ku xi lonza hi tlhelo 
rinwana, loko makwavo wa teta wa munhu kumbe makwavo wa munhu va 
vulavurile e mahiweni ka vanhu ni le mahiweni ka timbhoni Jeswaku 
xuma lexi vo lovota, vo xi nyika, a xí lavi ku tlherisiwa, swa 
endleka leswí, Loko swi nga tiyisiwanga e mahiweni ka vanhu ni 
timbhoni, ku chaviwa leswaku mundzuku swi nga sala swi karhata ə 
vaneni va vona loko vona va fambile t ndlela ya hikwavo vanhu (va 
file). Kuma a xi fi ku fa munhu. 

10. Nwana u lovotiwa kanwe ntsena. Leyo i fanelo ya rharha 
wa kwe. Loko xuma xi tele xi pfumala muđyi, tata wa kona a nga ha 
lavi ku teka, xi nga ha tlhela zi huma ku lovota kambe yena nwana. 
Kambe tata wa kona u fanele ku tivonela leswaku a pima mikarhi 
leyi a tekelaka nwana x nsati wa vumbirhi. Hi leswaku nwana loyi 
u fanele ku nyikiwa nkarhi wa ku kula; loko tata wa kona a nga swi 
languti swinene, a hatla a nyika nwana nsati wa vumbirhi a nga si 
kula, a nga si tiyela, u ta nwi khina ku kula ni ku tiyela, a tshama 
a nga ha nyawuli. Nuna lo'wọo tano wa soriwa swinene. Nwana u 
fanela ku teka a tiyerile. Loko a teka nsati wa vumbirhi kona u 
fanela ku teka a ri wanuna. Masikulawa hi swinwana, nwana wa swi 
kota ku tleketlela vavasati handle ka ku twanana ni vatswari va 
yena. A swa ha ri NAWINI. 

Kikombiso: (a) Hundzani wa ka lialuleke u lovotile nwana wa 
yena wegwaza e ka ka Shilubana, A humesa hikwaswo le'swi fambaka 
ni ntsengo kutani va ka Shilubana va nkhensa, va ku; Hi mi vonile 
va ka haluleke, Nsati wa nwina hi yoloye, hi mi ntshunzele yena, 


mi nga tifambela na yena. 

(b) Khohlisa nkat'a Jikeleza Ngoveni a a ri munhu loyi a 
kumaka xuma xo tala hi leswi a swi rimaka lomu masinwini; kutani 
hi xuma lexi a tekisa vane va yena evasati, kambe a swi vuriwi 
leswaku vafana lava va tekile hi xuma xa NYINI (mana wa vona), e-e 
mana wa vona u vuyile hi xuma, na yena u tshemile hi tata wa vona, 
i wa tata wa vona, u tirhela tata wa vona, xuma lexi xa ha ri xa 
tata wa vona hi naw. 

(c) X.... u tekisile nwana wa yena vasati varharhu. A ba xuma 
a nwi tekisa lo'wo rhanga; a engeta a humesa wunwana entsengo a nwi 
lovota nsati wa vumbirhi, a engeta nakambe ntsengo wa vurharhu. 
Kwalaho nwana wa yena a va na vasati varharhu vo lovotiwa hi rharha 
wamuni. 

(d) Makhahlela Mbhoni wa ka Nkwinika a ba xuma a lovota Gebuza 
nwana wa hosi ya yena hikuva a a nga ri na tsengo wo teka ha wona, 
kutani a hlengeleta va ndyangu wa yena a va komba timhaka a ku: 
Ndzi lovota nwana wa makwerhu hi ntsengo low. Ndzi mi vitana mi 
ta swi vona ni ku swi ta hi tindleve loko ndzi vulavula leswaku 
ndzi lovota nwana wa makwerhu hi xuma lexi, a ndzi nwi lombi, a nga 
fanelanga ku xi tlherisa, u nyikiwa hi mina tata wa yena. Ndzi 
endlela ni mundzuku loko ndzi ta va ndzi file leswaku nwana wa 
makwerhu vana va mina va nga sali va nwi karhata. I nwana wa mina, 
i makwavo wa vona, Leswi u nyikiwa hi mina tata wa vena, Na vona 
va dyile swa vona., Nwina hikwenu mi ndzi yingisaka mitimbhoni ta 
mhaka leyi namuntlha. Huvo yi nkhensa yi ku: Hi swi twile Nkwinika, 
u lo vulavulela etindleveni, kunene na yena mufana loyi íi nwana wa 
wena, leswi u nga swi endla i mhaka Je'yo saseka ngopfu, ya 
nkhenseka wena wa ka Nkwinika, 

(e) Tlhelani Madivula, hi kv yona leswaku u hava makwavo loyi 
a nga ta dya ntsengo wa yena, a suka a ya e ku tirheni exilungwini. 
Loko a ya vuya a ta ni xuma le'xi ringanaka makume marharhu ni 
ntlhanu wa tipondo (35), kutani loko a fika a kombe mhaka leyi tata 
wa yena a swi m kota ku hetisa makuma mambirhi, lawa ma seleke, 


kutani a swi kota ku hlomisa, a va ni ndyangu. 

Xindzimanyana xa 4: Nsati Jo'nkulu wọ vumbela. 

Ku kombiwile leswaku hi xi-Tsonga Zuma a xi hambananga, xi hava 
muhlovc na swona xi hava mavito. Xuma 1 Zuma. Loyi a lovotaka 
nwana i rharha wamuni. Xuma hambi xi tile laha mutini hi mavoko 
ya mana wa munhu, i xa tata wa munhu hikuva mana wa munhu 1 nwana 
wa tata wa yena hi nawu. Wansati a nga kuli, 1 nwana wa nuna wa 
yena hi masiku hikwawo ya ku hanya ka vona. 

Kindzimanyana xa 5: Wa tihomu. 

l. Loko wanhwanyana a tekiwa, a huma e ndyangu u famba a ri 
karhi a tiva ni ku langutela leswaku xuma lexi a nga lovoriwa ha 
xona xi ta ya lovola ni ku vuyisa wunwana warsati loyi a nga ta ta 
nwi siva laha mutini lowu a sukeke ka wona. Nsati loyi a teka hi 
ndlela leyi u vuriwa wa tihomu ta yena, u vuyile hi tihomu le'ti 
nge nwi lovola. 

2. Wa tihomu ta munhu hi loyi a nga vuya hi tihomu ta yena, 
le' ti nga nwi lovola. Vanhu la'vambirhi lava i vaharivo, Vanhu 
lava va tala ku rhandzana ngopfu; loyi wunwana u rhandza loyi tihomu 
ta yena ti nwi nyikeke evukati; na yena loyi wunwana u rhandza 
tihomu ta yena. Loko a endzile le'karikwavo u tiva swinene leswaku 
loko a fika kona u ta kuma ku rhurheriwa e ndlwini le'yi akiweke 
hi tihomu ta yena. U ta kuma ku tsakeriwa ni ku vekiwa swinene 
kona, a kuma hikwaswo le'swi fanelaks. 

(a) Khathaza Ndzhumeni u tekiwile hi Mahimbi Mahayi wa ka 
Xingange, a vuya hi xuma xa Gavaza Mahayi (Muchwechwe), Gavaza a a 
rhandza Khathaza ngopfu, a ku i muharivo wa yena l'a vuyeke hi xuma 
xa yena. Leswi makwavc Mahimbi a a ri munhu wo kala a nga swi koti 
ku hlayisa ndyangu ki naw wa kona, a a ri yena Gavaza loyi a 
ambaxaka Khethaza ni ku nwi singilela hi tlhelo re loko swakudya 
swi laveka, Na vcna vana va Khathaza a va tshama ska Gavaza leswaku 
Khathaza a ta swi kota ku hanya swinene e nga karhateki. Vana lava 
Gavaza a a tikarhata ku va ambexa ni ku va kurisa a ri yena. Leswi 
a a swi endla hki leswaku ií vana va tihomu ta vena; u hlayisa N KUMA 

(b) Nwamahlahle Mahlekete ntombhi ya ka Maluleke a a tekiwile 
hi Lulama Hlaisi wa ka Nkuna. Xuma xa yena xi ya vuyisa Minayo wa 
kuchwechwe a tekiwa hi Hunisi makwavo wa Nwamahlahle. Vaharivo 
lava a va rhandzana ngopfu; Nwamahlahle a a endlela Minayo hikwaswo 
leswi a swi kotaka hikuva a a ku: I wa tihomu tą_mina. Loko a 
endzile e ka rikwavo Nwamahlahle a a nga karhateki, hikuva yindlu 
ya yena a yi ri kona, a a kuma ku rhurheriwa mikarhi hikwayo. 

3. Loko xuma le'xi lovolaka loyi wanhwanyana xi dyiwa hi 
makwavo a teka nsati ha xona, hi wona mahanyela ya kona wolawo. 
Kambe a swi fani himasiku, nkarhi wunwana va tsandzeke ku hanyisana, 
kambe leswi a hi naw, i ku tsandzeka ka vanhu. Nawu hi wona lowu 
wu nga kombisiwa. 

4. lianguvalawa a swa ha ri tano; hambi swi sala swa ha ri 
kona e ka vanyana, ku hlangana-hlangana ka tinxaka ta vanhu swi 
endla leswaku milaw yi fa ku nghena le'mintswha. Nwana wo na teka 
o tiyela Juha a ku rhandzaka a ya aka kona a nga ha vi na mhaka ni 
va ka vona, Na swona lokc a teka a nga ha tikarhati ku fambisa 
timhaka hi naw. Vanwana vafana vo titekela e handle ka vatswari 
va vona; na swona a va lovori; sweswo hi leswaku loko va karhatana 
vo hambana, kutani a swi vuriwi vukati, swi vuriwa ku homboloka, 
swi bihile; hikokwalaho ka swona va nge xilungu xi tisile ku biha. 

5. Loko xuma lexi xi lovolaka wanhwanyana laha ndyangu xi 
dyiwa hi mukhalabye tata wa nhwanyana, a teka hi xona ensati, 
wansati loyi a nga swi koti ku vula mana we muharivo wa yena 
rkatikulobye, u nwi vula mana wa yena, u nwi vula mene wa yena 
loyi a nga nyi velekela xuma le'xi nga nwi vuyisa laha ndyangu. Ku 
nwi vula nkatikulobye ku ta va ku nwi sola; sweswo swi nyika vito 
ro bih& o ks loyi a sotaka hi nålela leyo tano. U vuriwa munhu 
loyi a nga ri ki na xichavo. Munhu loyi a nga ri ki na xichavo u 
ni vito le'ro biha e xikarhi ka vanhu. 

6. Xuma lexi hambi xi dyiwile hi tata-wa-muni, vinālu yona 
yi sala ya ha ri yindlu ya xuma keko; lokc nwini wa xuma a tile ku 


ta pfuxela laha kaya, yindiu ya yena hi yona le'yi nga ta nwi 

tsakisaka swona loko xuma xi dyiwile hi makwavo wa nhwanyana. 

7. loko munhu a ri ni vasati vambirhi unwana ni unwana u 
tirhela ndyangu wa yena. Vana va xisati va yindlu yinwana va ta 
va xuma xo lovota vamakwavo. Xuma xa yinālu yinwana a xi swi koti 
ku ya tirhela yindlu yinwana. Loko xi yisiwa eka yindlu yinwana i 
milandzu. Wanuna a nga swi koti ku teka xuma xa yindiu yinwana a 
xi nyika ka yinwara. Loko swi ta endliwa hi ku rhula hi loko ku 
twananiwa. Wansati loyi wa muveleki wa vana u fanele ku komberiwa, 
va twanana swinene ni nuna. Na swona loyi wansati u ta va ni 
matimba e ka vasati lava va vuyaka hí xuma xa nwana kumbe xa vana 
va yena. 

Tindiu xuma a ti dyalani. 

8. Vasati lava vambirhi loko unwana a veleka vana va xisati 
ntsena lo'wunwana na yena a voleka va xinuna ntsena, swi nga ka 
swi nga endleki leswaku vana lava va xinuna va kums vasati la'va 
nga ta hlomela e ka mana wa vona; manana loyi vana va yena va 
vuyisaka xuma u ni matimba henhla ka vavasati la'va vuyaka hi xuma 
xa vana va yena. 

9. Nakambe loko e ka wansati loyi wa vana va xisati ko va ni 
mufana wunwe, xuma xi nga famba xi ya tekisa vafana va loyi wunwana 
wansati, va xi dya va ri karhi va swi tiva leswaku xuma lexi va ta 
fanela ku xi tlherisa, va xi nyika nwini wa xona e mikarhini ya le 
ndzhaku, loko a ta xí lava nwini wa vamakwavo. 

(a) Kikombiso; Makhuza Khumalo u tekile nsati hi xuma xa 
makwavo wa yindiu yinwana., Loko mufana wa yindlu leyi xuma xi nga 
huma ka yona a kurile, u lavile xuma eka Makhuza. Makhuza nsati 
loyi a nga nwi teka hi xuma lexiya u kumile nwana wa wanhwanyana , 
kutani loko a lovoriwile xuma lexo xi tihelele ku ya siva le'xi nga 
lovola mana wa kona. 

(b) Gwambeni Mavundza a a tekile vasati vambirhi. Hi vumbirhi 
bya vona va kumile swihlangi; loyi ntsongo wansati a a ri ni Ya 


vafana vambirhi ni vanhwanyana varharhu, kasi lo'nkulu yena a a ri 


Digitised by the Department of Library Services in support of open access to information, University of Pretoria, 2019. 


79. 


Kaja 


s874 

ni vafana varharhu ni nhwanyana wunwe. Hi loko Gwambeni a teka 
xuma xa nhwanyana lo'wunwana e ka yindlu le'yinwana a lovota mufana 
loyi a tlhandlamaka hosi, a ri karhi a ku: Xuma lexi i xa yindlu 
leyi, loko u kuma nwana wa wanhwanyana u ta teka xuma xa yena u ta 
siva lexi. Na swona loko æ u swi kota ku zi kuma handle ka ku 
yimela nwana, u to xi tiherisa,. 

10. Nuna wa vasati vambirhi lava wunwana wa vona a kumaka vana 
va xisati ntsena wunwana a kuma vana va xinuna ntsena, u tiva 
fanelo e matirhiseleni ya xuma lexi. (1) Loko a rhandzu leswaku 
ku rhula ku va kona laha mutini wa yena u fanela ku twanana ni mana 
wa vana va xisati, a teka xuma a ya lovota vafana va yena, va nga 
vana va nsati lo'wunwana; kambe loyi a vuyaka hi xuma lexi u fanela 
ku ta tirhela mana wa xurma lexi. (2) [Loko a nga enli sweswo wa 
swi tiva leswaku huwa yi ta va kona. E xikarhi ka huwa leyi swi 
tiviwa swinene leswaku huvo yi ta ya yima ni loyi wansati: Xuma a 
xi _dyelani. (3) Loko ku ri ni nwana NE wa mufana, hambi a nga 
teka xuma lexi a lovota vana va yena wa swi tiva leswaku mufana 
loyi u ta xi lava xuma lexi. 

Kikombiso: (a) Kimati Khumalo loko a nyikiwa xure xa yindlu 
le 'yitscngo ya tata wa yena a nga pfumelanga ku vi teka: a ku loko 
nwini wa xona a ta va a kurile hi nga ta karhatana, leswi ndzi nga 
ni nsati ku ngo va ku lava nsati wa vumbirhi, ndzi to swi tshika. 

(b) Mawewe Chabangu e a tekile wansati hi xuma xa ku lovotiwa. 
A nyikiwa ntsengo wa nhwanyana wa yindlu ya vuvirhi laha a ku ri 
ni mufana loyi a nga mudyanàzheka eka yindiu leyi. U tekile nsati 
wa ka Khumalo., Vito ra yena a va ku i Nwambkarkuke. Nwambharhuke 
a fika a nwi velekela vafana ni vanhwanyana. Nhwanyane wunwanyana 
a ya tekiwae e ka ka Tswhungu. Loko mufana wa yindiu leyi Mawewe a 
nga tirhisa xurma xa yona, a kurile hi loko a taku. Ndzi lava xuma 
xa mina, Mawewe hi ku swi tiva, a ku; Hi swona ndzi swi twile; a 
xi kona sweswi, femba ndzi ta ta ku tsunāzuxa lokc nåzi ki kumile, 
Hi loko Kawewe a ya e ka ka Tswhungu a ya lava xume le'xi nga 
lovola nwana wa yena, loko a xi kumile, a vitana vini va xuma va ta 


ta xi teka, 

11 A swi endleki ku dya xuma xa yindiu yinwana, a hi naw., 
Munhu loyi a tibohaka a xi dya u dya a ri karhi a swi tiva leswaku 
i nandzu u ta fanela ku wu riha. Hikokwalaho a nga kona wanuna wa 
mu-Tsonga loyi a swi ringetaka. Loyi a swi endlaka hi vusopfa u 
ta ya tluntlama ehubyeni. 

Kindzimanyana xa 6: Nsati wa xuma ka nyuku (xo titirhe 

Nsati loyi u vuriwa "nsati wa nenge", hi leswaku nuna loyi u 
lo huma a famba a tirha ku kuma xuma xo nwi lovola ha kona. Xuma 
lexi xi vuriwa xa nyuku, kumbe ya matimba, hilaa vanhu va kotaka 
ku xi vula ha kona. haka le'yikulu le'yi hambanyisake mavulele 
hi leswaku swi huma e ritweni leri ri vulaka ntirho wa kcna; ku 
tirha hi matimba, munhu a zuka nyuku; ku famba munhu a lava ntirho 
loko a ta kuma kuma lexi. Kwalako swa twala leswaku vanhu hi ku 
hambana ka lomu va tshameke kona, vanwana va vurisa swinwana, 
vanwana na vona va vurisa swinwana. 

(a) Loko tata wa munhu a ba Kuma a lovota nwana wa yena, nsati 
loyi hi yena nwini wa muti, vara va yena hi vone vini va muti; hosi 
ya vona wa xinuna hi yena loyi a nga ta sala a ri matshanweni ya 
tata wa yena. U ta va yena „UDYANDZHAKA; hi yena loyi a nga ta 
lawula hikwaswo. 

Xiko.... Hlayisi Vutsulu a teka nsati wa yena wo nwi humesa 
elawini (Yandheya Tsanwane) a tekisiwa hi tata wa yena. A tihela 
a teka Milarisi Mahele, na xona xuma lexi a ha lovotiwa hi tata wa 
yena. Vana va Yandheya Tsanwane hi vona vini va muti; hosi ya 
vona hi yena a nga sala a ri nwini wa muti wa Hleayisi. Vito ra 
yena a ẹ ri asiye. 

Loko munhu a lo kandza timbuva a huma ku ya lava xuma xo ta 
teka wansati ha xona hikokwalaho ka ku pfumale laka a nga kumaka 
kona xuma a endliwa hi vusiwana byo pfumale ni makwavo wa xisati, 
hambi a nga kuma xo tela ku ko a teka vasati vambirhi kumbe 
varharhu, loyi wo rhanga hi yena nwini wa muti; hi yena a velekaka 
iudyandzhaka. Hambi nuna loyi a ngo rhandza ngopfu loyi wa vumbirhi, 


a nga ka a nga swi koti ku hundzuluza a veka murhandziwa wa yena 

ku va hosi ya muti. Nawu wu ta nwi elela. Nsati lo'nkulu hi loyi 
a humesaka munhu e Lawini; Nhlampfi hi ya maengheno. 
Musuthu loko a tekile vasati hambi va ri vambirhi kumbe 





varharhu, loko a nga ya teka wa vumune e ka vakokwa wa yena, hi 
yena a nga ta va nwini wa muti; hi yena a nga ta veleka hosi ya 
muti low, hi leswaku loko tata wa vona a ta va a file, nwana 
lo'nkulu wa nsati loyi hi yena a nga ta va midyandzhaka ni mulawuri 
laha mutini. 

Mhaka le'yi fanaka na yona manguvalawa hileswaku munhu wa swi 
kota ku ya teka nwana wa makwavo wa mana wa yena. Munhu loyi a a 
ri ni fanelo ya ku tekiwa hi tata wa yena, hi xi-Tsonga 1 nsati wa 
tata wa yena, kambe loko va pfumelelana wa swi kota ku nwi teka a 
va nsati wa yena., Kambe va fenela ku dyisiwa xivindzi, ku tsema 
vuzaka. Nsati lo'wo tano loko a fika laha ndyangu 2 kuma ku 
Thangile vanwana wa va kulela vasati la'vanwana. 

Swi twala swinene leswaku mhaka leyi yi endliwa hi ku hlangana- 
hlangana ka vanhu. Va-Tsonga va teka nawu wa xi-Suthu, va 


kanganyisela hi ku dyisa vanhu xivindzi. Va ringeta ku dlaya 











ripfalo loko ri ku; Ahi nsati wa wena, i nsati wa tata wa wena. 
A ku swi koti ku nwi teka. Yena a ku: Ndza swi kota ku nwi teka 
hikuva hi dyíle zivindzi. 

Nsati wa tata wa munhu, munhu a a nga fanelanga ku nwi teka, 
Munhu a nga swi koti ku teka mana wa yena. Kambe nawu wa pfumela 
leswaku loko rharha wa munhu a fa a siya vavasati la'vatsongo swa 
fanela leswaku vana va yena va va teka. Rifu ra mukhalabye ri 
pfurile ndlela. Swi endliwile hi zikwembu. (Ku dyohile xikwembu). 

Kindzimanyana za 7. 

(a) Loko wansati a hloma ù nyikiwa swilo. Swilo leswi swi ta 
ka yena hi xivumbeko xa swibya. Ku ni mindyangu le'yi nyukaka, 
nwana wa la'vo tano va swi kota ku nwi hlomisa hi thokazi ra homu 
handle ka swibya swa ndyangu, (masangu, tinhlelo ni swintewana, 


swirhundzu ni mikombe ni swinwana le'swi hlayeke), 


Digitised by the Department of Library Services in support of open access to information, University of Pretoria, 2019. 


Kaji 
s874 

Homu leyi loko yi nwi katile yi ta andza, ti tata tshanga. 
Tihomu leti xi ta va xuma le'xi nga ta lovota evana. 

(b) Hilaha hi nga komba ha kona, xuma lexi a xi vuriwi 
leswaku i xwuna xa manana, hambi leswi a nga ta na xona hi le ka 
rikwavo, i xuma xa tatana, hikuva manaspa i wa tatana. Swa msnana 
hikwaswo i swa tatana. Nwana loyi u Jovotiwile hi tata wa yena, 
leswaku 1 xuma xo huma eka manana swo tiviwa ntsenea hi va ndyangu. 
Kuma lexi loko xi vuyisa wansati laha rdyangu, nsati loyi u to 
fana ni vanwana vavasati loko a ri yena wo rhanga laha mutini, u 
ta va yena nwini wa muti; kambe loko a kuma ku rhangile wunwana 
kumbe vanwana, a nga ka a nga vi lo'nkulu u ta va wa vuvirhi kumbe 
wa vurharhu hilaha a nga ta kuma muti wi yimile ha kona. Hambi 
ndzhaku nwana loyi a nga kuma xuma xa tatana a teka ha xona, a swi 
nga hundzuluxi vutshamo bya nsati loyi laha ndyangu low a 
kandzeke ka wona. 

(c) Hi xona xuma lexi, loyi wansati nwini wa xona a nga 
vulavula ni nuna wa yena leswaku xuma lexi xi ya teka e karikwavo 
ka loyi wansati nwini wa xuma. Loko va twanana kunene u ta ya lava 
nhwanyana le ka rikwavo. Nhwanyana loyi hambi a tekiwile hi nwana 
wa nsati loyi, swi fana ni loko o ngi xw i nhlantswa ya yena nwini 
wa xuma. U nhlantswela mana wa nuna. 

(a) Tatana na manana loko va hlengela xuma leswaku va lovota 
nwana wa vona, xuma lexi xi ta enla entsengo wunwe, kutani nsati 
loyi u to fana ni vanwana la'va vuyaka hi ntsengo wunwe. Va lo 
pfunana ku kumela nwana endyangu. 

Loko munhu a lovotiwile hi ndlela leyi e ka wansati lo'wo 
rhanga u ta fika a tshamisa ezitikweni xa mana wa nuna, a va yena a 
swekaka laha Kitikweni. Loko ku ta wa vumbirhi, nsati loyi u ta 
humesiwa mbita; loko ku ta wa vurharhu na yena loyi wa vumbirhi u 
humesiwa mbita, sweswo-sweswo. Luya wo rhanga hi yena nwini wa 
muti, matlhari ni tinhonga ta nuna swi tshamisa kwahalahaya ndlwini 
le'yikulu. Xichavelo xa vona hikwavo i mana wa vona. Kambe loko 


mana wa vona a ta va afile, loyi wansati wo rhanga laha mutini u 

ta sala a ri e matshanweni ya mana wa vona. Loko nuna a kariha, 
a ba vasati, loko va tsutsumela e ka yena, a nga ka a nga ha va 
endli nchumu, va khongerile hi yena, nuna u ta chava ku va 
landzelela, hikuva loko va khongerile hi yena u ta va a nga ha bi 
vona kambe a ba loyi va nga chavela ka yena ku ya khongela ha yena. 


1. haka yo hlamarisa ngopfu. B mhakeni leyi wo nga tinxaka 





hikwato ta misava ta twanana, hambi va ri valungu kumbe vantima. 
Loko Muchwechwe hosi ya tiko ra Risuthu (Basutoland) a vona leswaku 
mabunu ya South Africa va ta nwi tekela tiko u lo ya khonza (ku 
tiveka ehansi ka) e ka hosi ya Manghezi. Valala va yena a va ha 
swi kotanga ku nwi hlasela va ya emahlweni, hi ku tiva leswaku va 
ta va va nga ha lwi na yena kuchwechwe, va ta va va lwa ni hosi ya 
Manghezi. 

2. Mahazule na Nwamantibyane tihosi ta vangoni loko va chava 
valungu Ma-Portuguese va tsutsumela eka hosi Nghunghunyana. Valungu 
va te e ka Nghunghunyana; Tisa vanhu la'va nga chavela laha ka 
wena hikuva va pfulunganya tiko. Kambe Nghunghunyana a ala., Ku 
ala ka hosi leyi Nghunghunyana a ku ri ku sola tihosi ta valungu. 
Hikokwalaho ti nga nwi hlasela, ti nwi khoma, a heleriwa hi vuhosi 
bya yena; kasi loko a a Jo va yingisa a tlherisa vapfulunganyi va 
tiko ingi a ponile, 

3. Nakambe hosi Mafefe wa Mahangala e xikarhi ka hosi 
Sikhukhuni na matiko ya Low Veld, u lo na lwa na Ngwanamohobe a 
hluriwa híloko a tsutsumela eka hosi Maake loyi a a akile na hosi 
ya ka Nkuna Mohlaba, Leswi a a tsutsumele ə ka tihosi leti, a a 
khongerile hi tona; loko a landziwa kona a ku nga ha lwiwi na yena 
ntsena; kambe a ku lwiwa ni tihosi leti Maake na (Mohlaba). Hosi 
leyi a yi swi kotanga ku tshika ku lanza Mafefe, yi lo tsundzuka 
ntsena leswaku yi fanele ku rhamba tihosi tinwana ku ta yi pfuna 
hi ku vona leswaku loko a ri yena ntsena a nge ka a nga swi koti ku 
lwa ni tihosi Jeti Mafefe a nga chavela ka tona. U swi kotile ku 
rhamba tihosi ta le vuzeni hi vunyingi bya tona ti rhangeriwa hi 
DIOS (Xohajawela). Va tile, Maake na Mohlaba Va yi amukela nyimpi 

tikweni ra yena. 

Swikombiso leswi swirharhu i swa tihosi ta valungu ni tihosi 
ta vantima., Valungu ni vantima, ni vantima ni vantima. Hikwako 
NAWU lowu wu tirha hi ku fana; a wu hambuki ni switsanana. 

Swi twala swinene leswaku nawu lowu MUNHU u wu kumile e 
ntumbulukwini, vanhu va misava va nga si hambanisiwa, va hangalaka 
va tata misava, 


Kindzimanyana xa 8. Nsati wo vejekela. 





Ku velekeriwa nsati wa mhika. 

Jd. Loko wansati o fika evukatini o yimisa sweswo a nga khomi 
swihlangi, nuna u ta fanele ku nwi lavela tin'angs. Va ta 
rhendzeleka ni tin'anga va ko va vona leswaku hikunene va hlulekile, 
swa tsandza. Loko kutshemba ku herile, va ta tshamisa e hansi va 
yi vulavula hi xindyangu ku vona lezi va fanelaka ku xi endla. 
Vakonwana hambi va ri karhi va swi vona leswaku nwana wa vona a 
nga endli fanelo ya xuma lexi va nga xi amukela, a va swi koti ku 
rhanga ni rito, kumbe ku humesa wunwana nhwanyana ku ya siva 
vuhava bya nwana wa vona. Mhaka yi to languteriwa eka yena muteki 
loko a ta tihela a vuya a ta kombela ku nyikiwa wo ta velekela 
makwavo vana. 

2. Loko vateki va swi vonile leswaku va nge pfuni nchumu hi 
ku tama va ha hlwela ku ya tivika hikuva va swi vonile leswaku 
nsati loyi i mhika hikunene, a nge heli hi ku huma nchumu, va to 
rhuma ntsumi ku ya lava nhlantswa. Munhu loyi u vuriwa nhlantswa 
hikuva u ya nhlantswela makwavo; a hi vukati bya yena, i vukati bya 
makwavo, kutani makwavo a nga byi koti vukati lebyi hikuva leswi a 
laveriweke swona a nga swi koti ku swi endla, ku nga ku veleka vanhu. 
Loyi a nwi landzaka a hi vukati bya yena, hikuva kumbe a a nga ti 
ya kandza kona lcko o nge makwavc u xhoma_tinhloko. 


3. Ka rhumiwa ka ntsumi. kapoto Kimati Khumalo u vitaniwa 





hi hina wena Khumalo, hi nge u hi yela e ka Nkhwaxu (Muzamane) hi 
nsati loyi wa hina a nga x khomiki tinhjoko,kutani ke hi nge hi 

rilela kwihi-ke? Xana va ka Nkhwaxu a va byi voni vusiwana bya 
hina xana? Hi ri hi ringetile leswi hi nga swi kota, ki 
tsandzekile, Hi ta rilela kwihi loko ku nga ri ka nwine vatatana. 

4. Khumalo na yena u ta fika a enghena hi wunwana nkulukumba 
hambi wa xisati hambi wa xinuna: E ka yoloye na yena u ta ku; 
Ndzi rhumiwile hi va ka Khosa. Khosa u ri; Nsati wa vona u lo 
tshamisa; va ringətile hikwaswo leswi va nga swi kota, va 
tsandzekile, kutani va ri hi rilela kwihi? 

5. Va ka Nkhwaxu va ta sala va pima timhaka: A a na hi swi 
vona, a hi lo yimela rito ra vakonwana. Namuntlha va vulavurile. 
Vanhu lava 1 vanhu, khombo swo va sweswi loyi wa nwana wa hina 
Kikwembu xi nga nwi tsona mbeleko. Leswi makwavo a nga kona, 
Milarisi, a nga to ya nwi nhlantswela. Kunene va vulavula va 
hlangana, ve vitana Milarisi va nwi komba timhaka., Yena a nkhensa. 

6. Va ka Nkhwaxu va ta tlhela va rhuma ntsumi yi ya tivisa 
va ka Khosa leswaku va ta, va ta ta teka ndzisana ya nsati wa vona; 
a nga Milarisi., Loko va swi twile na vona va nkhensa, va teka 
Milarisi. Milarisi a kandza vukati, a velekela makwavo vana va 
xinuna ni va xisati. 

Hi zi-Tsonga a swi endleki ku yisa nwana ku ya nhlantswela 
makwavo lcko rito ri nga humanga ni vakonwana. Hambi ku ri ku ya 
nwi nhlantswela a ri karhi a hanya swinene, a ri ni vana va yena, 
kumbe ku ya hikokwalaho ka khombo ro ka yena lo'wo rhanga a nga 
kumi swihlangi. Hi matihelo hikwawo ku fanele mukonwara a rhenga 
a va yena a vilelaka, kutani a hlamuriwa. 

2. Loko wansati o veleka vafana ntsena tin'anga ta swi kota 
ku hundzula mbeleko, wansati a kuma ni vanhwanyana. Na swona 
Ki-Tsonga a xi bohi vakonwana leswaku leswi nwana wa vona a 
velekaka vafana ntsena ku fanele ku humesiwa wunwana a ta veleka 
vanhwanyana kumbe ku anvisa vafana lava. 

3. Loyi a hlawuriwaka ku ta ta velekela makwavo 1 ndzisana 
ya yena loyi va velekiwaka hi manana wunwe ni tatana wunwe. Swa 


endla leswaku ku yiwa e ka yindlu yinwana; kambe leswi swi endliwa 


Digitised by the Department of Library Services in support of open access to information, University of Pretoria, 2019. 


86. 


kaa/ii 
s874 
loxo munhu loyi a nga ri na makwavo va vatlhandlamani, Na swona 
manana loọo'wa yindlu le'yinwana a nga ala loko va nga hanyisani 
swinene. 

Nkarhi wunwana loko nhwanyana loyi a nga ri na makwavo wa 
xisati, a nga ri na makwavc e ka vakatikulobye a va mana wa yena, 
va swi kota ku ya lava e ka vana va makwavo a ya kandzela hahani 
wa yena. 

4. Nsati loyi a taka laha vukatini ku ta velekela wunwana e 
vana, yena a nga na yindlu; u tile ku ta veleka vana. A nge swi 
koti ku langutela leswaku siku rinwana a nga tshuka a va nsati 
lo'nkulu laha mutini. Yena u tiviwa a ri matshanweni ya loyi a 
teleke ku ta aka yindlu ya yena hi ku nwi velekala vana. Vana va 
yena hi vona va nga ta va ni ndzhaka laha mutini hikuva i vana va 
luya wo kala vana. 

Kikombiso: Musomi Mpopi wa ka Xingange a a tekile Khonjisa 
nhwanyana wa ka ilakaringe., Khohlisa a fika a tshanisisa xisweswo 
a nga kumi swihlangi, hiloko Musomi a ya teka ndzisana ya Khohlisa, 
Mbilanyana, yena a fika a nwi velekela vana va xisati ni va xinuna. 

5. KUMA xo lovola nsati loyi wo ta velekela wunwana ə vana 
a hi ntsengo lo'wu taleke; hikuva xuma xi humile, kutani loko va 
ku hi rilela kwihi, hi leswaku leswi nwana wa nwina a nga hi 
bindzuleriki nchumu, xana xuma xa hina xi to lova xana? Kwalaho 
hambi ntsengo wu nga hetiseki a swi vilerisi munhu wa lava va 
amukelaka xuma. 

khaka leyi yi hambene ni ya lcyi a tekiwaka ku ta ta kuma 
makwavo kumbe hahani wa yena (vanhu lava va ri karhi va kuma 
swihlangi). Kwalaho, hilaha swi nga kombiwa ha kona kunwana, 
ntsengo wa nhlantswa wu tlula wa loyi a hlantsweriwaka. Swi 
engeteriwa hi homu ya vuhlantswa. Nhlantswa yi lovoriwa hi £60 
kasi nwini wa vukati yena u lovoriwa hi £55. 


Digitised by the Department of Library Services in support of open access to information, University of Pretoria, 2019. 


87. 


Kay ii 


s874 

6. Mukonwana u fanele ku tsundzuxa vatswari va nsati loko a 
lava nhlantswa yo ta velekela loyi wo kala a nga kumi swihlangi. 
Hilaha hi nga komba ha kona, hambi va ri karhi va swi vona, a va 
swi koti ku nwi rhangela. Hi yena loyi a fanelaka ku tivika, 
kutani a ta hlamuriwa. Hambi va ri vona khombo va chava ku rhanga 
emahlweni. Bobobo Xikwambana u tekile nhwanyana wa ka Nkhwashu. 
Nhwanyana loyi a nga helanga hi ku kuma xihlangi. Vakonwana a va 
swi kotanga ku nwi nyika wunwana wansati a nga va tsundzuxanga. 
Va tshamile va ri karhi va ri vona khombo ra yena. Kambe siku a 
nga ya lava nhlantswa va nwi nyikile yona hi ku hatlisa. Va nwi 
nyikile Somisa nwana wa makwavo a ya kandzela hahari wa yena. 
Yena u fikile a kuma swihlangi. 

Kindzimanyana xa 9: Nhlantswa ya loyi a yeke ekaya 
ikokwalaho ka ku rumbiwa vulcyi. 








1. Wansati e vukatini loko va ku loko va hlakluva swokerhata 
ku ya biwa yena va ku í NOYI, ku to tihlamulela yena. Nuna wa 
yena a nga engheni e timhakeni le'to tano. Yena u ta fanela ku ya 
e ka rikwavo a ya va tívisa leswaku u biwile kumbe u pumbiwile 
vuloyi. Varikwavo va ta twa tímbilu ku vava loko nwana wa vona a 
pumbiwa vuloyi kasi i swilo jeswi va nga swi tiviki vona laha mutini. 
Va ta humesa tihomu timbirhi ta mubejo; na swona va ta va va ri ni 
mali leyi yi nga ta hakela ndleve (munhu loyi a nga ta rhumiwa hi 
HUVO ku ya yi twela le'swi nga ta vuriwa hi mungoma). Loko va 
hlengeletile hikwaswo le'swi fanelaka ntirho lowu va ta ya byela ł 
loyi a nga va pumba leswaku vona va lulamile. 

2. Va ta famba ku ya e MUNGOMENI, Loko va suka va famba 
hikwavo la' va nga hlawuleriwa wona ntirho lowu, MIBEJO yi ta ya 
sala e hubyeni laha va humaka mungoma lovu va sukela kona. Va nga 
sukela e HOSINI kumbe va sukela e NDHUNENI. 

3. Lokc a ya vuya a khanile, xuma xa ka vona xi ta va tihelela 
hikwaxo. Va ta kuma tihomu timbirhi leti mupumbi_a nga BEJA ha tona, 
Yinwe i ya HUVO, yinwana yi ta va ya yena mupumbiwa hikuva u 
khanile. 

4. Ioko a ya biwa hi mungoma, swi tiya leswaku i NOYI hi 
kunsne, tihoru ta vatswari ti ta lova ti riha mulcyiwa. Yinwana 
yi sala e EUBYENI, na yena muloyiwa a teka lə'yinwana a yi tlhava, 
yi dyiwa. 

5. Leswi swi nga vuriwa hi mungoma, swi tiyisiwile, hi swona, 
NSATI loyi i NOYI. Nuna wa yena a nga swi koti ku nwi hlongola, i 
noyi wa yena, u fanele ku fa na yena. Loko a ri wo hlongoriwa e 
tikweni u to. hlongoriwa ni noyi wa yena. KHALE NOYI A VO DLAYA. 
kanguvalawa 1 xilungu, vo hlongola, a va ha dlayi hi ku chava 
tikosi ta valungu. 

6. loko noyi a kumiwile o dlawa. Timhaka ti herile. Leswi 
mungoma wu sukelaka e hubyeni, í timhaka ta tiko, swi le mavokweni 
ya tihosi., Swa vonaka leswaku loko a dlawile hilaha tihosi ti 
pfumelekeə ləswaku u fanela ku fa, nwini wa xuma a nga ka a nga swi 
koti ku ya ə ka vatswari a ya lava xuma. Ngati ya NOYI loyi yi ta 
laviwa ehenhla ka nhloko ya yena nwini, u file hikuva i mudiayi,. 





Loko a nga dlayiwi nuna wa yena u to tshamisa na yena, i noyi wa 
yena, a nga swi koti ku nwi hlongola: hikokwalaho ku hava nhlantswa 
yo siva munhu loyi a nga pumbiwa VULUYI. A nga mukisiwi kaya 
munhu loyi, wo titshamisela e vukatini va ri karhi va ku 1 noyi. 

Kikombiso: liadzovo Madale wa MULUNGUWAXUMA a a tekile 
nhwanyana wa ka Kikhatana, vito ra yena va ku i Nwanyehelana. Loko 
a ri kwale vukatini ə ka nuna wa yena Madzovo, ku lova xihlangi e 
ndyangu, kutani loko va kamba, ku kumeka leswaku xihlangi lexi xí 
dlayiwile hi yena Nwanyehelana, íi NOYI. Kutani a pumbiwa. 
Nwanyehelana a muka ku ya vikela va le kaya leswaku yena va nwi 
pumbile vuloyi. Leswi tata wa vona a a lovile, ku sele Makole 
nwana wa yena lo'nkulu, yena sudyandzhaka, hi loko a humesa tihomu 
timbirhi to beja, na vona va ka Mulunguwazuma va endlisa Kisweswo, 
kutani ku humiwa. Mungoma wu ya ba Nwanyehelana. Madzovo loko a 
vona leswaku nsati wa yena u yile a ya wa le' mungomeni, a ku a 
ndzi lavi noyi a a fambe ni vana va yena. Kambe Mukhalabye 


kulunguwazuma, tata wa Madale, a nga pfumelanga Jeswi nwana wa yena 

a swi vulaka., Yena a ku ku ngo famba Nwanyehelana hikuva u ri a 
wa ha nwi lavi, kambe Jokc va ri vana i va hina. Kunene Nwanyehelan: 
a tikhomela ndlela a ya eka rikwavo. Maxele hi ku chava ku karhata 
ka timhaka ta muxaka lowu, hiloko a ya vika mhaka leyi e vukosini. 
Vukosi byi ku: Wena u nge swi koti ku hlongola emakwenu, wo ya 
tshamisa na yena hi to vona leswi timhaka ti nga ti fambisa xiswona. 
Maxele a tlhelela ekaya a ya tinhlayisela makwavo. haka yo 
tshamisa sweswo. 

Ku ni timhaka timbirhi kwala. (1) Va ka Mulunguwaxuma a va 
swi kotanga ku ta lava xuma hikokwalaho ka laswi Nwanyehelana a 
nga va velekela tinhloko. Kambe swa tiviwa leswaku vuloyi byi 
kumiwa e veleni byo k'anwiwa; kwalaho leswi Nwanyehelana a nga noyi 
u velekile valoyi hikuva va anwile eka mana wa vona. Kokwa wa vona 
u arile ku va hicngola ni mara wa vona, a ku i ngati ya yena. 
kadzovo, tata wa vona u va hlongole ni mana wa vona hi leswaku na 
vona vana lava va byi anwile, i valoyi. Hambi va fambile ni mana 
wa vona mhaka hi leswaku va ta vuya loko va kurile, (2) A va swi 
koti ku ya lava xuma hikuva i noyi wa vona. A va swi koti ku nwi 
teka, yo na vona va nwi dyuhatile, va nwi cukumeta, kwalaho a va 





vuyeriwi hi nchumu. 

Manguvalawa swa endleka ku tshika wansati hikokwalaho ka 
vuloyi. Hambi swi nga kalangi swi ya e ku hlahluveni, swi kumiwa 
hi mungoma, munhu a nga swi kota ku tshika nsati hikokwalaho ka ku 
tsundzuka leswaku nhwanyana loyi a nga va a lowa, hambi swi nga 
tiviwi swinene. 

(a) Fukuzela Nghamuni a cherile xuma ku lovola Yandheya 
Hlangabeza. U te a nga si hlomisa ko twala leswaku Dukuza wa ka 
Nhlongo i kokwa wa nhwanyana loyi. I makwavo wa mana wa yena. 
Dukuza u biwile hi mungoma va ku i NOYI; kutani Fukuzela a ku a ndzi 
nga swi tivi leswaku ndzo teka noyi, a ndza ha nwi lavi, ndzo lava 


xuma xa mina xi tlhela. Vukati byo fisa sweswo. 

Xindzimanyana xa JO. Nsati wo pfula yindlu. (wo pfuxa xitiko). 
l. Ku fa kumbe ku lova ka wansati loyi a nge vukatini a swi 


dlayi ku tswalana ka mindyangu leyi a yi hlanganisiwile hi ku 
tekana, Loko a fa, a siya swihlangi, ku tswalana ka ha bohiwile 
ngopfu hikuva ku tekana koloko a ku lava ku hlangana ka mindyangu; 
kasi loko a fa a nga siyanga nchumu, ku tswalana ka mindyangu leyi 
ku nga va ku fikile makuru hi rifu ra yena. 

2. Loko wansati a ri evukatini, kutani a lova a ha ri 
wuntswha, a ri karhi a kuma swihlangi, u nyikiwa wo ya pfula eyindlu. 
Kambe i mhaka le'yi nga e rivaleni leswaku vanhu hikwavo va yi 
vona, ni leswaku swa fanela leswaku vakonwana va swi vona leswaku 
nuna loyi a loveleke hi nyangu u fanele ku kuma wo ya pfula yindlu, 
hambi swi ri tano a va nwi rhangeri muferiwa; i mukonwana wa vona. 
Hi yena loyi a fanelaka ku tisa rito. Rito loko ri fikile 
vakonwana va ta nwi nyika ensati. 

3. Hakanyingi nsati loyi a nyikiwaka yena i makwavo wa loyi 
a nga lova; nwana wa mana wa yena, ndzisana ya yena. Loko ku ri 
hava yoloye ku nga ha kumiwa wa yindiu yinwana. Na swona loko ku 
ri hava lo'wo tano, ku nga ha laviwa nwana wa makwavo wa mufi a ya 
kandzela hahani wa yena, kumbe a ya teka ndhawu ya kahani wa yena, 

a sala a yundia ni ku kurisa swihlangi le'swi siyiweke. 

4. Vakonwana loko va kambile timhaka ta rifu va ta rhuma mt 
ntsumi yi ya komba le'swi nga humelela, hambi leswi va swi tivaka, 

I fanelo le'yi tiviwaka leswaku a va yi hi nomu ntsena, ku fanele 
ku huma xanchumu lexi va vulavulaka ha xona. Va nga ya ni homu. 
"Ndzi rhumiwile hi va ka Mani va ri va lo sala e rivaleni; swihlangi 
swo hlupheka hi ku pfumala loyi a nga swi hlayisaka. Hambi ko va 
ni swakudya, swihlangi swo dlawa hi ndlala hi ku pfumela wo swł 
swekela. Va ri rhole hi leri. Xana mi nge hi pfuxeli yindlu le'yi 
nga hi wela-ke? 

5. Lavaya loko va sele va yi vona mhaka va ta hlawula 
nhwanyana loyi va pimaka leswaku swa fanela ku ya pfuxa ndyangu 


lowya, va va nyika yena a ya kurisa ni ku wundia swihlangi 

a nga lo w sukela a ha ri ni matimba yo wu andzisa, (u lo faa 
ha veleka). 

6. I fanelo leswaku mukonwana a yisa rito, hikuva loko o 
miyela ntsena, a nga vuli nchumu, lavaya a va swi koti ku nwi 
rhangela; hikuva ku ni leswaku kumbe ndyangu lowu a nga wu tsakeli, 
Kasi loko a tisa rito swi komba leswaku ndyangu lowu wu kona e 
mbilwini ya yena, wa wu rhandza, a nga swi lavi ku hambana na vona; 
hikokwalaho a vuyaka ku ta tivika leswaku u lo sala erivaleni. 
Kwalaho na vona vakonwana va tiya matimba loko va yisa nwana wa 
vona kwale ku nga fela makwavo. 

l1. Kikombiso: (a) Vusiwana nwana Hunisi wa ka Maluleke a a 
tekiwile hi nuna wa ka Tshimbane, Vusiwana u tshamile malembe yo 
tala evukatini a a nga kumi xihlangi. Tin'anga ti laviwile ku 
Tikeja laha swi vonakaka leswaku a nga ka a nga ha kumi nchumu, E 
ku heteleleni nhwanyana wa ka Maluleke a lova, a nga siyanga nchumu. 
Loko swi herile swa milawu ya kona ni nkosi, hi loko va ka Tshimbane 
va ta ta, va ku; "Hi sele erivaleni kutani hi nge ki rilela kwihi?" 
Nhwanyana a a ri kona eka Maluleke loyi a a ri ndzisana ya mufi, 
kambe hi ku vona vutomi bya nuna loyi a a tekile mufi byi nga va 
tsakisi, va kaneta ku nyika wunwana nhwanyana. Va ka Tshimbane va 
lava xuma x ka vona; hi loko va ka Maluleke va va kutsulela xuma 
xa vona. 

2 (b) Khanyakude Kivodze wa ka Wakaringe a a tekiwile hi 
Madivula wa ka Dzundzule. A kanza vukati bya yena. A kuma swihlang 
swirharhu, vafana vambirhi ni nhwanyana. Ndzhaku ka swona a khomiwa 
hi vuvabyi, kutani a lova, (a fa). Loko va vona leswaku va wele 
hi yindlu va xe Dzundzule, va ya e ka lMakaringe va ya nwi komba 
leswaku va lo sala e rivaleni, (hambi leswi a a swi tiva hikuva 
milawu hikwayo a yi endliwile, ni nkosi wu herile), ni vana va 
xaniseka hi ndiala hikuva a va na wo va languta ni ku va swekela. 
Va ka Makaringe a na va yi vonile mhaka, va lo yimela rito ra 


mukonwana. MNdzhaku ka masikwanyana ko va loko byalwa byi Julanmile, 

va vitana vakonwana. Loko va tile, va nyikiwa swakudya sweswo, va 
dya. Loko swi ve tano, va vitanela vakulukumba e tlkelo, va ku 
ka vona; Dzundzule, u vitaniwile hi kina, khombo ra nwina i khombo 
ra hina; a hi nga swi naverisanga xiswona, kambe swi lc va ni 
Kikwembu xi nga hi endia nsele. Kutani lakaringe u vula sweswo u 
ri: "Rimbilana hi yolcyi, a ya swekela vana va makwavo, ni ku yisa 
e mahiweni muti wa ka Dzunāzule. Lokc mi swi twisisa hina hi vula 
sweswo. Mi nga nwi teka mi famba na yena." Dzundzule a tlangela 
hi mandla mambirhi, kambirhi na karharhu. Va ku hi nkkensile, swi 
to lulamisiwa hi ndlela ya swona, a ta, ku nga ri ku nwi teka 
namuntiha. 

Loko shi lulamisiwile, ku swekiwa mabyalwa va nyi hlomisa, 

Va ya fika, va languteriwile swinene, va tlhaveriwa, va dya, va 
tsaka. 

Xikombiso (a) Nsati lo'wo tano loko a va lo twanana a 
nyikiwa nhlantswa lo'wa ka Tshimbane, nhlantswa leyi a ya ha 
lovoriwi va nga ha humesa tihomu tirharhu kumbe ntlhanu. A swi 
nga Si boha, hi leswi xuma xa vanhu a a nga si xi tirhela. Aa 
nga si xi bindzurisa hi ku veleka swihlangi. 

Xikombiso., (b) Vasati la'vambirhi i vo pfula yindiu; kambe 
timhaka ta hambana hikuva loyi wunwana u pfula yindiu le'yi nga 
hava swihlangi; kasi loyi wunwana u pfula yindiu le'yi nga ni 
swihlangi, leswaku a ya swi unla ni ku swi hlayisa. Kutani loyi 
wa Vumbirhi wansati wa lovoriwa. Kwala ku fanele ku huma homu ya 
VUHLANTSWA. Yena matshanweni ya ntsengo wa tihomu ta khume na yinwe 
le'ti vuyisaka wansati haleno ka Nkuna (tikweni ra hosi Mohlaba) u 
humeserive tihomu ta khume na timbirhi; loko yi ri mali ya tipondo 
u lava ntlhanu wa makume na khume rinwe £60. 

Wansati loyi a landzaka wansati wunwana e vuxatini bya yena 
u vitaniwa NIELANTSWA. Hambi a ya kona ku ya nhlantswela makwavo 
loyi a hanyaka kumbe Joyi a feke; hambi ku nga va ku ya nhlantswela 
hahani wa yena loyi a feke kumbe a ka hanyaka; hambi swi vuriwa ku 
ya kandzela swihlangi, hambi ku ya velekela makwavo kumbe hahani wa 

Kindzimanyana xa 11. Wansati wo tekiwa hi wansati. 


l1. Hi vurile leswaku wansati wa teka rsati loko a ri ni xuma. 
Leswi wansati a nga nwana wa nuna wa yena, hikwaswo leswi a swi 
tirhaka u tirhelaka nuna, xuma lexi i xa nuna. Loko a teka wansati 
a nyika nuna wa yena, swi fana ni loko loyi wansati a ri 
nkatikulobye; kambe a nga swi koti ku nwi vula nkatikulobye, u nwi 
vule mana wa yena. Kutani na yena a nga swi koti ku nwi vula nsati 
wa yena, hikuva 1 nsati wa nuna wa yena; kasi na yena nwini i nsati 
wa nuna yoloye nakambe. 

2. Kambe swa endleka leswaku a teka nsati loyi a nga wa yena. 
Nsati loyi a nga wa yena hi xiviri, u tekela va ka vona leswaku a 
ta vitaniwa hi vito ra ka vona. loko a kanerile ni nuna, va twanene, 
a nga lava nhwanyana a nwi teka, a nwi nyika wunwana wa rikwavo 
leswaku a nwi velekela vana., Loko a nyikile makwavo, a swo fana 
ni loko a jo ba xuma a lovota makwavo. Maka ya muxaka lowu a yi 
talanga; wo nge 1 xilo le'xi nga kumeka hikokwalaho ka ku hlangana- 
hlangana ka tinxaka ta vanhu. Kambe swa twala leswaku loko vanhu 
mi tshamile na vona malembe yo tala mi teka mikhuva ya vona yi 
hundzuka ya nwina. 

(a) Xikombiso: Ndihovukazi Mahetana a a tekiwile ka ka 
Mmulondzo. Nuna wa yena a a ri Dambuza. Ndihovukazi a a ri muvumbi 
wa timbita. A a xavisa timbita a kuma mavele ni mali. Timbita 
leti a ti xaviwa hi va le kule ni le kusuhi. Mavele a ma xavisiwa 
ma kuna timbuti, na tona timbuti a ti kuma tihomu. Endzhaku ka 
malembe ma nga ri mangani a va ni swilo swo tala ngopfu. A lovota 
nuna wa yena. Hi lesweku nuna wa yena a teka vasati hi xuma 1ləxi. 
U tekile vasati vambirhi hi kona. Vasati lava a va nwi vula mana 
wa vona hi nawu; hikuva i va xuma xa yena. Kambe i vakatikulobye 


hikuva va kandzile na yena vukati byinwe. 

(b) Mahetana, tata wa Ndlhovukazi, a a ri ni vana va vafana. 
Hiloko Ndlhovukazi a teka nsati loyi a nga wa yena; a nga nwi nyiki 
nuna tanihi la'vo rhanga vambirhi. Kanbe a tshamisa na yena, a ri 
karhi a nwi nyikile makwavo leswaku a nwi velekisa swihiangi. 
Ndzhaku ka mikarhi, a na nsati loyi a ri ni swihlangi swirharhu 
nuna wa yena a nwi teka a ya tshamisa na yena. Vana lava Jeswi va 
vitaniwaka hi vito ra le ka loyi wansati swa fana ni loko a bile 
xuma a lovota makwavo. Loko a ha tshamile na yena a va ku nsati 
wa loyi wansati. Kanbe leswi ndzhaku a nga suka a ya ka loyi a nwi 
kumisaka swihlangi swi tikombile leswaku a a lo lovolela makwavo, 


Kindzimanyana xa 12. Nsati wa ndzhaka. 





Nhlamuselo. 

Nsati wa ndzhaka ku vuriwa loyi a loveriweke hi nuna wa yena 
kutani a sala a tekiwa hi makwavo wa loyi a feke, Ksati wa 
ndzhaka a nga va nsati wa tata wa munhu, wa makwavo wa munhu, wa 
kokwa wa munhu. 

1. Rharha wa munhu loko a fa a siya nsati loyi a ha ri ki 
wuntswha kumbe vasati la'va ha ri ki vantswha, a va swi koti ku sala 
va tshamisa va nga tekiwi; va fanela ku tekiwa va veleka swihlangi, 
hikuva hi ku fa ka nuna wa vona va lo tsemiwa, kasi a va ha ri ni 
matimba ya ku andzisa muti, va wu yisa emahlweni. Loko wanuna a ri 
ni nwana wa xinuna loyi a nga swi kotaka ku sala a teka vasati 
la'vatsongo lava, kumbe nsati loyi ntsongo loyi, wa swi kota £ ku 
teka. Vasati lava a va andlalela tata wa yena sangu, 1 va mana wa 
yena; kambe swi vuriwa leswaku ku dychile xikwembu xi nga xona xi 
vangaka rifu; kwalaho swa fanela leswaku a teka. Vana lava a va 
velekaka a va vuriwi kumbe a va vitaniwi hi k vito ra yena kambe va 
vitaniwa hi vito ra tata wa yena, hambi va ri vana va yena la'va 
humaka e nkaveni wa yena, va vuriwa vamakwavo. 

Xikombiso: Nuna wa ka Gawana, Magwaza loko a fa, a a siyile 
nsati loyi a a ha ri ntsongo, a ha ri wuntswha. Magwaza a a ri ni 
nwana wa wanuna loyi na yena a nga ni xa vasati vambirhi; vito ra 


yena a a ri Muswazi. uswazi a sala a teka Munene, nsati wa tata 

Nagwaza, hambi leswi va nga velekiwa hi nwana wa yena Mswazi. 

2. Loko a ri wansati loyi a siyiweke hi makwavo wa munhu swa 
hambananyana ni swa z zi-Suthu. E mhakeni le'yo tano, loko vana va 
munhu va ri varharhu, va ri ni mindyangu ya vona, loko ko tshuka ku 
file loyi wa le xikarhi, a siya nsati wa yena, nsati loyi u fanele 
ku tekiwa vundzhaka hi wunwana wa vana lava. Hi xi-Tsonga u tekiwa 
hi loyi wa ndzisana. A nga swi koti ku tekiwa hi loyi wa hosi 
hikuva 1 tata wa vona, u sele e matshanweni ya tata wa vona; nsati 
loyi ə ka yena 1 nwingi. Hosi yi teka vasati va tata wa yona. 

Xikombiso: Kambe kwalaha mutini wa ka Gawana, Magwaza a a ri 
ni majaha marharhu. Hikwavo a va tekile vasati, va ri ni mindyangu 
ya vona. Swi nga si ya kule hi loko loyi wa le xikarhií a lova.. 
Loko a file swi vonaka leswaku loyi a felweke u fanele ku tekiwa 
vundzraka, kwalaho a tekiwa hi Mageza, ndzisana ya mufi; a nga swi 
kotanga ku tekiwa hi ilswazi bosi ya mufi. uswazi u tekile 
vundzhaka loyi a a ri nsati wa x tata wa yena; kutani nsati wa 
ndzisana a tekiwa hi ndzisana ya yena. 

Note:- Vanwana va teka nsati wa ndzisana, kambe a hi swinene, a 
swi le nawini. 

Loko a ri nsati wa kokwa wa munhu, ntukulu wa teka ndzhaka. 
Leko ku nga ri na vamakwavo wa mufi Ja'va tlhandlamanaka na yena, 
kumbe va yindiu yinwana, a nga ya tekiwa hi ntukulu leswaku a nwi 
velekisa swihlangi. 

Kikombiso: Madale Nwana wa Saaèphuli nuna wa ka Maluleke u 
lovile a siya nsati wa yena & ha lc tivula kanwe, Kutani leswi a 
a ri xihlangi a a nga swi koti ku tshamisa ntsena, u fanela ku 
veleka. Kutani leswi Ladale a a nga ri na makwavo wa xinuna, nsati 
wa yena u tekiwile vundzhaka Li nwana wa hahani wa yena, hi yena 


a nga sala a nwi velekisa swihlangi. 

Ku fanele ku tsundzukiwa leswaku nsati wa ndzhaka va teka a 
ha hanyelwa. Loko ku ri karhi ku akiwile miti khale, vanhu va ka 
rizaka a mi tivana swinene, kutani xikanwe khombo ri humelelaka, 
wansati a fejwa hi nuna, loko va ku uganga mani, yena a a tiva 
xikanwe loyi a nwi vonaka a nwi vula munhu; kutani a ganga yena. 

Vana lava va dya ndzhaka leyi tata wa vona a nga fa a yi siya, 
E ka nuna loyi a salaka a va veleka a va na nchumu. Yena muveleki 
loyi a velekelaka ni ku hlayisela loyi a nga fa. Hikokwalaho 
ndzhaka ya vana la'va velekiwaka hi le'yi nga siyiwa hi tata wa 
vona, loko a nga siyanga nchumu, i vusiwana bya vona. 

Kindzimanyana xa 13: Nsati wo ngheniwa. 

l. Hilaha rito ri vulaka ha kona nsati wo ngheniwa ku vuriwa 
nsati loyi a feriweke hi nuna wa yena, kutani a fanele ku sala a 
hanya ni wunwana wanuna hi mukhuva wa x nuna ni nsati. Wanuna loyi 
u nghena e ndlwini leyi hi nālela leyi nwini wa yona a a nghena ka 
yona loko a ha hanya. 

2. Hi xi-Ngoni (xi-Xhoza kumbe xi-Zulu) ku nghena hi loko 
wansati a feriwile hi nuna a nga ri na nwana wa xinuna loyi a nga 
yena a nga ta sala a ri MUDYANDZHAKA, kutani ku nghena e ndiwini ya 
yena wanuna wa m rixaka ra ka nuna wa yena loyi a feke, leswaku a 
ta nwi kumisa mudyandzhaka. Mhaka leyi yi endliwa hi ku pfumelelanęa 
ni ku twisisa ka loyi wansati. Hi leswaku a nga sindzisiwi. 

3. Na swona loko a siyiwa a ri ni nwana wa xinuna loyi a nga 
ta va mudyandzhaka ku nghena ku endleriwa ku andzisa na kambe 
rixaka ra loyi wanuna loyi a feke, a ha rhandza ku andzisa muti wa 
yena. 

4. Loko na swona nsati loyi a ngheneriwaka a ri loyi a 
endleriweke ku veleka hosi ya tiko, timhaka ləti hikwato ti fanele k 
ku tirhiva hi ku pfumela ni ku lunghisa ka tiko le'ri lavaka hosi. 
Vana lava a va nga vi va loyi wanuna a nga nghena lahaya ndiwini, 
kambe va ta va vana va loyi a nga va, swi to va taniki loko o nge 


i vana va yena la' va humaka e nkaveni wa yena. 

5. Hi xi-Tsonga swi kona swilo leswi. Hilaha swi nga kombiwa 

ha kona, vasati la'va tekiwaka hi ndlela leyi va vuriwa vasati va 
NDZHAKA (ndzhaka). Swi kombiwile leswaku loko wansati kumbe 
vavasati va feriwile hi nuna, nkosi ni mikhuva hikwayo w ya wona 


swi herile, va hlengeletiwa, leswaku va GANGA e xikarhi ka vamakwavo 





va loyi wanuna la'a feke. Kwalaho wunwana ni wunwana u ta 
tilangaąala loyi a nwi tsakelaka a nwi rhandzaka. Nsati wa ndzhaka 
va dya a ha hanyelwa. Hikokwalaho ku hava ku nghena hi xi-Tsonga; 
ku ni Nsati wa ndzhaka. 

6. Vana va nsati wa ndzhaka 1 vana va tata wa vona loyi a 
nga fa; va kuma ndzhaka ya vona hi ku lJandzelelana ni vamakwavo lava 
a nga ta e ndzhaku ka vona va ri lava va nga velekiwa hi rharha wa 
vona loyi a nga lova, a nga nwini wa nsati. A nga kuni ndzhaka 86 
ka loyi a nga sala a gangana ni mana wa yena, hikuva a nga veleki 
vana va yena kambe u velekela nwini wa nsati, 

7. Nsati loyi na yena a nga na matimba laha mutini lowu; wa 
swi tiva leswaku nuna loyi a hanyaka na yena, a hi nuna wa yena, 
kambe wo hanya na yena ntsena. Kwalaho hikwaswo swa muti swi 
tivana ni nwini wa muti. 

8. Nsati wa ndzhaka u nyikiwa e ka loyi a nwi tekaka hi 
vakulukumba va ndyangu. Nsati loyi u tekiwile hi xuma, kutani loko 
a tshikisiwa xisweswo loko a loveriwile hi nuna ku ta va ku 
cukumetiwile xuma. Hi swona le'swi endlaka leswaku u fanela ku 
kuma nuna, a nga ti tshuka a famba ni vana, kutani ndyangu wu 
hlanhleka, Ku teka vasati va ndzhaka i ku hlayisa ni ku hlengeleta 
muti, 

9. Swa humelela leswaku munhu a nghena endliwini ya nsati wa 
warikwavo loyi a loveke. Hi leswaku va hlayisana, a nwi tshivelela 
ndzilo. Nsati lo'wo tano a hi nsati wa ndzhaka, vo hlayisana. 
Kambe na swona mhaka leyi yi fanele ku endliwa yi ri karhi yi tiviwa 
hi vanhu. Vana va kona va ha ri vana va nwini wa nsati loyi a nga 
lova. Nuna loyi a nga kumi nchumu kwala. Hambi va nga kuma vana 


swinwe, loko vana lava va ri va xíisati, va lovoriwa a nga ka a nga 

kumi nchumu xa xuma xa vona., Xuma lexi xi ta dyiwa hi vini va 

nsati loyi l'a feriweke hi nuna. 

10. Loko va ri karhi va hanya swinwe, nuna loyi u fanele ku 
tirhela nsati loyi mintirho hikwayo leyi wanuna a tirhelaka nsati 
wa yena; na yena loyi wansati u fanele ku endlela loyi wanuna 
hikwaswo leswi wansati a swi endlelaka nuna wa yena. Hi kona ku 
hlayisana. 

11. Wansati wo hlayisana a nga humeriwi hi xuma. 

(a) Makhavane Mbhuzana wa ka Xipalana a a sele a nghena e 
ndlwini ya Mafenya nkata Mbvayila wa ka Khosa loyi a nga lova. 
Makhavane a a hanya na Mafenya va ri nsati ni nuna; kambe a swi 
tiviwa leswaku va lo sala va hlayisana. Vana va Mafenya i tinhloko 
ta ka Khosa, loyi wa ka Xipalana wo hlayisa, hikuva na yena u kumile 
ko tumbela kona, a fana ni vanwana vanhu; a va ni laha a tshamisaka 
kona, a va ni le kaya. 

Ku nghena ka yena na loyi wa ka Xipalana a ku nga ri ku pfuxela 
Khosa rixaka kumbe ku nwi andzisela rona; hi leswaku loyi wansati u 
pfumala wo hungata na yena, kasi na yena loyi wanuna a nga na munhu 
wo nwi tshivelela ndzilo, a nga na wo nwi swekela. Hikokwalaho 
vona vambirhi va swi kotaka ku hlayisana. 

(b) Mathambu Zeti a a ri nghwendza mikarhi hikwayo, swi nga 
vonaki leswaku a nga teka nsati a hanya kukota vanwana vanhu; kutani 
hiloko hosi ya ka Maluleke a nwi nyika nsati wunwana loyi a a 
pfumala wo nwi hlayisa leswaku va ta hlayisana. Kunene va 
hlayisanile mikarhi leyi va nga kota ku tshamisa swinwe, kambe 
leswi ku hlayisana swi nga ri ki na xiboho, a va swi kotanga ku 
tshama swinwe nkarhi wo leha. Va hatlile ku ka va nga twanani, 
kutani va hambana. 

Hi xi-Tsonga timhaka ta vukati a ti tumbeli. Timhaka ta vukati 
ti tiviwa hi vanhu hikwavo hikuva ti famba g hi tintsumi; munhu a 
nga swi koti ku vulavula hi yexe, u fanele ku rhuma munhu, leswaku 
ni mundzuku timhaka ti karhatakay ku ta va ni timbhoni ta mhaka 


leyi. Loko wansati a ri wa ndzhaka swa tiviwa; loko a ri wo tshama 

ntsena a hanya ni wanuna hi ku hlayisana swi tivisiwa xisweswo. 
Wandzhaka u ni mintengo, hi leswaku i xuma xa hina; kasi wo 


hlayisana a nga na mintengo, hikuva va lo tshamisa swinwe handle 


ka xiboho. 

